Messolonghi News: 1/9/2009\nΔ. Σταμάτης: "Μέ έργα και όχι κούφια λόγια εργαζόμαστε για την προστασία του περιβάλλοντος"\nΑπό τα «ισχυρά» χαρτιά της ΝΔ στην Αιτωλοακαρνανία συνεχίζει να είναι ο Δημήτρης Σταμάτης, αφού η ανταπόκριση των πολιτών είναι μεγάλη, σε όλες του τις περιοδείες και της ομιλίες στις οποίες δίνει έμφαση στο κυβερνητικό έργο για την προστασία του περιβάλλοντος στην Αιτωλοακαρνανία(ΧΥΤΑ, Βιολογικοί Καθαρισμοί κλπ.).\nΗ παρουσία του κοινού, ειδικά στις ομιλίες του σε Αθήνα και Ναύπακτο ξεπέρασε και τις πιο αισιόδοξες προσδοκίες, τόσο του ίδιου όσο και των συνεργατών του, σε βαθμό που να υποστηρίζουν με έμφαση ότι το αποτέλεσμα της προσεχούς Κυριακής θα αποτελεί μια ευχάριστη έκπληξη κυρίως για τη ΝΔ αλλά και τον Δημήτρη Σταμάτη.\nΣτις ομιλίες του ο Δημήτρης Σταμάτης τονίζει τη συμβολή του στην προώθηση οριστικής λύσης για τη διαχείριση των σκουπιδιών στην Αιτωλοακαρνανία, με την κατασκευή των 4 ΧΥΤΑ σε Μεσολόγγι, Ναύπακτο, Αγρίνιο και Πάλαιρο καθώς και για τις αποκαταστάσεις των χωματερών στην κοίτη του Αχελώου, στη Ναύπακτο και το Μεσολόγγι αλλά και μιας σειράς άλλων μικρότερων.\n«Διατέθηκαν στην Αιτωλοακαρνανία, περίπου, 95 εκ. ευρώ για ΧΥΤΑ, αποκατάσταση χωματερών και αποχετευτικά δίκτυα, έργα υψηλής περιβαλλοντικής αξίας, τα οποία φέρουν την υπογραφή μου ως Νομάρχη του νομού» υπογράμμισε ο κ. Σταμάτης μιλώντας προχθές στους ετεροδημότες της Αθήνας και συνέχισε «Η Αιτωλοακαρνανία είναι ίσως ο μόνος νομός στη χώρα που έλυσε για τις επόμενες δυο δεκαετίες το ζήτημα της διαχείρισης των σκουπιδιών.\nΞεχνάμε ότι τα σκουπίδια του Μεσολογγίου καιγόταν στην λιμνοθάλασσα και τα σκουπίδια του Αγρινίου στην κοίτη του Αχελώου, μολύνοντας ανθρώπους και περιβάλλον;»\nΣύμφωνα με τον Δημήτρη Σταμάτη η υλοποίηση αυτών των έργων αποτελούν από τις σημαντικότερες κυβερνητικές πρωτοβουλίες που αναλήφθηκαν στην Αιτωλοακαρνανία:\n«Με την στήριξη της Κυβέρνησης υιοθετήθηκαν οι προτάσεις για την επούλωση αυτών των ανοιχτών περιβαλλοντικών πληγών, με αποτέλεσμα όλοι οι πολίτες του νομού να απολαμβάνουν ένα πιο καθαρό περιβάλλον.\nΤαυτόχρονα όμως αποδεικνύεται έμπρακτα το ενδιαφέρον μας για την προστασία του περιβάλλοντος με απτό έργο και όχι κούφια λόγια.\nΈτσι είμαι υπερήφανος για το έργο που επιτελείται σ’ αυτόν τον τομέα και μπορώ να κοιτάζω στα μάτια τους συμπατριώτες μας, διότι αυτό το έργο αποτελεί αδιάψευστο μάρτυρα της περιβαλλοντικής μας συνείδησης.»\nΟ κ. Σταμάτης στις ομιλίες του αναφέρθηκε επίσης στην κατασκευή των μεγάλων οδικών αξόνων στο νομό (Ιόνια και Παραϊόνια Οδός, Αμβρακιά – Άκτιο, παράκαμψη Ναυπάκτου), στα αρδευτικά έργα (Φράγμα Αχυρών, αρδευτικά Παραβόλας, Βάλτου, Μεσολογγίου κλπ.), την σύσταση του Πανεπιστημίου Δυτικής Ελλάδας, στο νέο νοσοκομείο του Αγρινίου, στα 1300 έργα που εκτελούνται από τους δήμους μέσω του προγράμματος ΘΗΣΕΑΣ, στα έργα που εκτελεί η Νομαρχία λόγω της μεγάλης αύξησης της ετήσιας επιχορήγησής της και στις παρεμβάσεις για την στήριξη του πρωτογενούς τομέα(300 νέα σχέδια βελτίωσης, έργα στη λιμνοθάλασσα κλπ.).\nΑπόψε στις 7:30μμ. ο Δ. Σταμάτης θα μιλήσει στο Ξενοδοχείο ΘΕΟΞΕΝΙΑ στο Μεσολόγγι και την Παρασκευή 2/10 σε ανοιχτή συγκέντρωση στην πλατεία Σιντριβανιού στο Αγρίνιο.\nΑναρτήθηκε από Dimitrios Malavetas στις 9/30/2009 11:59:00 π.μ.\nΣυναντήσεις της Επιτροπής Διατησίας της ΕΠΣΝΑ στην Αθήνα\nΜε τους αξιωματούχους της διαιτησίας συναντήθηκε χθες στην Αθήνα η «Επιτροπή Διαιτησίας» της ΕΠΣΝΑ και συζητήθηκαν διεξοδικά θέματα που αφορούν τους διαιτητές και τη διαιτησία γενικότερα στην Αιτωλοακαρνανία, υστέρα από την εφαρμογή του νέου συστήματος διαιτησίας που εποπτεύεται από την UEFA.\nΗ επιτροπή συναντήθηκε αρχικά με τους Κύρο Βασάρα και Γιώργο Γιαννόπουλο, πρόεδρο και μέλος αντίστοιχα της «Διεύθυνσης Ανάπτυξης Διαιτησίας» και συζήτησαν για θέματα που αφορούν τη γνώση και την επιμόρφωση των διαιτητών, τα αγωνιστικά τεστ, τις συγκεντρώσεις εργασίας για τους όλους τους διαιτητές και για την ηλεκτρονική επικοινωνία για την σωστή παρακολούθηση και βελτίωσή τους.\nΕπόμενη συνάντηση της επιτροπής διαιτησίας ήταν με τον επικεφαλής της ΚΕΔ, συμπατριώτη μας Βασίλη Τεροβίτσα με τον οποία αντηλλάγησαν απόψεις για τρέχοντα θέματα του θεσμού.\nΟι αξιωματούχοι της διαιτησίας αποδέχτηκαν την πρόταση για διοργάνωση στην Αιτωλοακαρνανία ειδικής ημερίδας για τη διαιτησία στην οποία και θα καταθέσουν εισηγήσεις.\nΟ πρόεδρος της Επιτροπής Διαιτησίας της ΕΠΣΝΑ Νίκος Λύτρας σε δηλώσεις τους εξέφρασε την ικανοποίησή του για τα αποτελέσματα των συναντήσεων και κυρίως για την υιοθέτηση της πρότασης για τη διοργάνωση της ημερίδας στην οποία θα κατατεθούν ενδιαφέρουσες εισηγήσεις για το νέο σύστημα διαιτησίας.\nΑναρτήθηκε από Dimitrios Malavetas στις 9/30/2009 11:12:00 π.μ.\nΜηνύματα συσπείρωσης και αισιοδοξίας για τον ΣΥΡΙΖΑ\n«Ο ΣΥΡΙΖΑ θα είναι ισχυρός στη βουλή στην κοινωνία και στους αγώνες. Θα αποτελέσει την έκπληξη των εκλογών», αυτό ήταν το μήνυμα που προέκυψε από την χθεσινή κεντρική συγκέντρωση στο Ξενοδοχείο IMPERIAL στο Αγρίνιο, με ομιλητές τον Π. Μαντά, Γραμματέα του ΔΗΚΚΙ και μέλος της ηγεσίας του ΣΥΡΙΖΑ και του Ευρωβουλευτή του ΣΥΡΙΖΑ Νίκου Χουντή.\nΣτην κατάμεστη αίθουσα του Ξενοδοχείου IMPERIAL οι ομιλητές έδιναν τον τόνο της συμμετοχής και της παρουσίας της Ριζοσπαστικής Αριστεράς στις εκλογικές και μετεκλογικές εξελίξεις επισημαίνοντας ιδιαίτερα ότι η ενίσχυση του ΣΥΡΙΖΑ θα αποτελέσει ανάχωμα ελπίδας και κοινωνικής προστασίας των αδύναμων τάξεων και στρωμάτων.\nΑπό την συζήτηση αναδείχθηκαν τα ζητήματα της οικονομικής πολιτικής, της διακυβέρνησης, της εξωτερικής πολιτικής και κυρίως της απασχόλησης των νέων ανθρώπων ως κομβικό σημείο του εργασιακού μεσαίωνα που έχει καθιερωθεί και στη χώρα μας πλέον.\nΣτην παραπάνω κατεύθυνση η ενίσχυση του ΣΥΡΙΖΑ αποτελεί επιτακτική ανάγκη των καιρών. Ιδιαίτερη αναφορά έγινε στα θετικά αποτελέσματα των εκλογών στη Γερμανία και την Πορτογαλία.\nΤέλος οι ομιλητές μετέφεραν τα μηνύματα συσπείρωσης και αισιοδοξίας για την εκλογική μάχη του ΣΥΡΙΖΑ στις 4 Οκτώβρη του 2009, εκφράζοντας την βεβαιότητα ότι η Αριστερά θα είναι και πάλι παρούσα στις πολιτικές εξελίξεις ξαναμπαίνοντας δυναμικά στον αγώνα των ρήξεων και ανατροπών του πολιτικού συστήματος όσο και αν κάποιοι ενοχλούνται και επιχειρούν τον εξοβελισμό της.\nΑναρτήθηκε από Dimitrios Malavetas στις 9/29/2009 09:36:00 μ.μ.\nΜια ακόμη μεγάλη ανοιχτή συγκέντρωση, πραγματοποίησε το βράδυ της Δευτέρας 28 Σεπτεμβρίου, αυτή τη φορά στη Ναύπακτο, ο υποψήφιος βουλευτής του ΠΑΣΟΚ Θάνος Μωραΐτης, στο πλαίσιο της κορύφωσης της προεκλογικής του δραστηριότητας.\nΟ Θάνος κατά τη διάρκεια της ομιλίας του άσκησε δριμεία κριτική στα πεπραγμένα της κυβέρνησης Καραμανλή και σε τομείς όπως η Παιδεία, η Υγεία, η απασχόληση, η γεωργία, τονίζοντας: « Ήταν …..δεξιοί στις πολιτικές τους και ….αδέξιοι στην υλοποίησή των πολιτικών τους. Όμως σας λέω ότι υπήρξαν και πολύ επιδέξιοι…\nΉταν επιδέξιοι για να επανιδρύσουν το κομματικό κράτος\nΉταν επιδέξιοι για να αδειάσουν τα ταμεία, να τζογάρουν τις συντάξεις των Ελλήνων.\nΉταν επιδέξιοι στο να σύρουν τη νέα γενιά της πατρίδας μας στη ντροπή και την ομηρία των stage.\nΚαι είδαμε το εμπόριο ελπίδας αυτές τις μέρες με τα 12.ΟΟΟ ρουσφέτια της τελευταίας στιγμής.\nΉταν επιδέξιοι να μοιράσουν τον πλούτο σε λίγους, να ευνοήσουν τα δικά τους συμφέροντα. Η κυβέρνηση της ΝΔ και ο κ. Καραμανλής, δυστυχώς για τη χώρα, απέτυχαν. Σε αυτή λοιπόν τη δύσκολη συγκυρία για τον τόπο…. Εμείς δεν ζητάμε απλά την ψήφο του ελληνικού λαού στις 4 Οκτώβρη!»\nΟ υποψήφιος βουλευτής και μέλος του Πολιτικού Συμβουλίου του ΠΑΣΟΚ, παρουσίασε για άλλη μια φορά τους βασικούς πυλώνες του οικονομικού προγράμματος του ΠΑΣΟΚ και εστίασε στις πολιτικές της πράσινης ανάπτυξης, επαναλαμβάνοντας πως η Αιτωλ/νία μπορεί να καταστεί νομός-μοντέλο αυτής της πολιτικής.\nΚατηγόρησε επίσης την κυβέρνηση για μεθοδεύσεις και εμπαιγμό της τοπικής κοινωνίας της Ναυπάκτου στο θέμα του οικιστικού, τονίζοντας: «ο λαός της Ναυπάκτου θα τους στείλει στις 4 Οκτωβρίου τον λογαριασμό για όλα όσα βίωσε, για όλο αυτόν τον πρωτοφανή εμπαιγμό της τοπικής κοινωνίας. Εμείς δεσμευόμαστε ότι θα προχωρήσουμε άμεσα στην προώθηση λύσεων για το οικιστικό.\nΜε συνεργασία της τοπικής κοινωνίας, με διαβούλευση.\nΗ Ναύπακτος δεν θα ξαναμπεί στο μύλο της μικροπολιτικής εκμετάλλευσης και σκοπιμότητας .\nΒάζουμε ψηλά τον πήχη γιατί η Ναυπακτία μπορεί. Ο τόπος αυτός έχει δύναμη. Έχουμε το όραμα για την Ναυπακτία του μέλλοντός μας, ……και όχι του μακρινού μέλλοντος…. που θα είναι ένα πρότυπο βιώσιμης ανάπτυξης, με αιχμή τον τουρισμό… και μάλιστα τουρισμό 4 εποχών.»\nΚλείνοντας σε προσωπικό τόνο ο Θάνος Μωραΐτης, ζήτησε την ανανέωση της εμπιστοσύνης των πολιτών στο πρόσωπό του, τονίζοντας πως ασυμβίβαστη επιλογή της ζωής του ήταν, είναι και θα είναι η συμπόρευση και οι κοινοί αγώνες με τους ανθρώπους του τόπου μας.\nΤο βράδυ της Δευτέρας, ο Θάνος Μωραΐτης είχε συνάντηση με ανθρώπους του χώρου της Υγείας σε club του Αγρινίου.\nΤην Τρίτη ο υποψήφιος βουλευτής του ΠΑΣΟΚ μίλησε στην Βόνιτσα, ενώ την Τετάρτη στις 7:30 μιλά στην Αμφιλοχία.\nΗ κεντρική προεκλογική εκδήλωση του Θάνου Μωραΐτη στην Αιτωλ/νία θα πραγματοποιηθεί στο Μεσολόγγι, την Πέμπτη 1 Οκτωβρίου.\nΑναρτήθηκε από Dimitrios Malavetas στις 9/29/2009 08:41:00 μ.μ.\nΒ. Μαγγίνας: "Μοναδικό μου μέλημα αποτελεί η εκλογική νίκη και επικράτηση της Ν.Δ."\nΜε αφορμή σχετικό δημοσίευμα εβδομαδιαίας αθηναϊκής εφημερίδας που έκανε λόγο για «υπόγεια» στήριξη του Β. Μαγγίνα στον υπ. Βουλευτή Δημήτρη Σταμάτη και απαντώντας σε ερωτήσεις δημοσιογράφων, ο πρ. Υπουργός κ. Β. Μαγγίνας προέβη στην ακόλουθη δήλωση:\n«Δεδομένης της μη συμμετοχής μου στις επικείμενες εκλογές της 4ης Οκτωβρίου, μοναδικό μου μέλημα αποτελεί η εκλογική νίκη και επικράτηση της ΝΔ.\nΠρος την κατεύθυνση αυτή και μόνο δραστηριοποιούμαι , χωρίς βεβαίως να αναμειγνύομαι στον ανταγωνισμό μεταξύ των υποψηφίων της παράταξης, στο νομό Αιτωλοακαρνανίας.\nΚάθε άλλη άποψη η οποία διατυπώθηκε ή διακινείται, σε σχέση με πρόσωπα, είναι ανυπόστατη και εκτός πραγματικότητας.»\nΑναρτήθηκε από Dimitrios Malavetas στις 9/29/2009 12:28:00 π.μ.\nΜε δελτίο τύπου η ΝΟΔΕ της ΝΔ αναφέρεται στην υλοποίηση του προγράμματος Stage:\n"Το ΠΑΣΟΚ και οι εκπρόσωποί του «ανακάλυψαν» τα προγράμματα stage. Έναν θεσμό, που υπάρχει στην χώρα μας (όπως και στις υπόλοιπες ευρωπαϊκές χώρες) από το 1998.\nΤην ίδια χρονιά, η κυβέρνηση του ΠΑΣΟΚ μονιμοποιεί 2.500 συμμετέχοντες στο συγκεκριμένο πρόγραμμα που ήταν τοποθετημένοι σε φορείς τοπικής αυτοδιοίκησης μονιμοποιήθηκαν με το νόμο 2738/99. επιπλέον, κατά την διάρκεια του 2000 (λίγους μήνες πριν τις εκλογές), επίσης η κυβέρνηση του ΠΑΣΟΚ τοποθετεί μέσω των ίδιων προγραμμάτων περί τους 100.000 νέους σε φορείς του δημόσιου και του ευρύτερου δημόσιου τομέα στα λεγόμενα «δεκάμηνα διοικητικής υποστήριξης».\nΣτην πλειονότητά τους πρόκειται για νέους και νέες που παρέμειναν στα προγράμματα αυτά σε “ομηρία” για περισσότερα από δυο ή τρία χρόνια με 280 ευρώ αποζημίωση.\nΜαζί με το ΠΑΣΟΚ, τα ίδια προγράμματα και τις «συνέπειές» τους ανακάλυψε ταυτόχρονα και η ΓΣΕΕ, η οποία «διαχειρίζεται» αυτή τη στιγμή στη διοίκησή της 60 εργαζόμενους τοποθετημένους με συμβάσεις stage και μάλιστα από το 2005.\nΠοιος λέει την αλήθεια και ποιος όχι;\nΠοιος έχει σχέδιο απέναντι στην κρίση και ποιος όχι;\nΠοιος μπορεί να οδηγήσει τον τόπο με σιγουριά και ασφάλεια στο μέλλον. Οι επιλογές είναι ξεκάθαρες;\nΗ απόφαση μας αφορά όλους.\nΚανείς δεν πρέπει να λείψει από την κάλπη.\nΟ εφησυχασμός και η ψήφος διαμαρτυρίας στην κρίσιμη αυτή αναμέτρηση αποτελεί στήριξη σε όσους μέχρι σήμερα στέρησαν από το λαό αλλά και από το νομό μας ειδικότερα, όσα όφειλαν να του προσφέρουν τις προηγούμενες δεκαετίες."\nΑναρτήθηκε από Dimitrios Malavetas στις 9/29/2009 12:18:00 π.μ.\nΎστερα από μια δεκαετία εγκατάλειψης σύντομα ξεκινά η αναπαλαίωση του Παλαιού Νοσοκομείου Μεσολογγίου\nΜε μια απόφαση που θα μπορούσαμε να την χαρακτηρίσουμε «ιστορική» το δημοτικό συμβούλιο Μεσολογγίου ενέκρινε πριν από λίγο την υπογραφή προγραμματικής σύμβασης μεταξύ του Δήμου και του Νοσοκομείου της πόλης προκειμένου να ξεκινήσει η αναπαλαίωση του Παλαιού Νοσοκομείου και η δημιουργία του Ιατρικού Συνεδριακού Κέντρου Μεσολογγίου.\nΠρόκειται έτσι για ένα ουσιαστικό βήμα για να ξεκινήσει επιτέλους η αναπαλαίωση του μοναδικής αρχιτεκτονικής αξίας κτηρίου, που κοσμεί την είσοδο της πόλης του Μεσολογγίου και το οποίο για μια δεκαετία βρισκόταν εγκαταλελειμμένο στη φθορά του χρόνου.\nΣύμφωνα με την προγραμματική σύμβαση οι τεχνικές υπηρεσίες του δήμου θα αναλάβουν την αναπαλαίωση του κτηρίου σύμφωνα με τις μελέτες που έχουν εκπονηθεί από το Υπουργείο Υγείας και υπό τον έλεγχο των αρμοδίων ελεγκτικών μηχανισμών του ίδιου υπουργείου.\nΌσον αφορά το κόστος της αναπαλαίωσης και της μετατροπής του κτηρίου σε σύγχρονο συνεδριακό χώρο αυτό υπολογίζεται στα 7εκ. € και αναμένεται να καλυφθεί από το κληροδότημα «Γεώργιος και Αναστάσιος Χατζηκώστας».\nΣύμφωνα με τη μελέτη στους 2.500 τμ. χώρους του κτηρίου θα δημιουργηθεί συνεδριακή αίθουσα 400 θέσεων, και ταυτόχρονα θα διαμορφωθούν χώροι για το πρότυπο ερευνητικό κέντρο για τα βλαστοκύτταρα, τη Διεθνή Ακαδημία της Ελευθερίας και το Μουσείο Εικονικής Αναπαράστασης της Εξόδου.\nΚατά συνέπεια γίνεται σαφές ότι με τις συντονισμένες ενέργειες της δημοτικής αρχής του Μεσολογγίου, της διοίκησης του Νοσοκομείου και της πολιτικής ηγεσίας του υπουργείου Υγείας ουσιαστικά για πρώτη φορά, ύστερα από δέκα χρόνια εγκατάλειψης, ανοίγει ο δρόμος, για την αναπαλαίωση και την αξιοποίηση του Παλαιού Νοσοκομείου.\nΥ.Γ. Ταυτόχρονα δημιουργούνται και οι συνθήκες για ουσιαστική λειτουργία της Διεθνούς Ακαδημίας της Ελευθερίας στο Μεσολόγγι αφού πέρα από ένα «χαρτοπόλεμο» ανακοινώσεων σε βάρος της δημοτικής αρχής, κανένα άλλο έργο δεν έχουμε δει μέχρι στιγμής, παρόλο που από τριετίας έχουν εκδοθεί τα κανονιστικά προεδρικά διατάγματα του συστατικού της νόμου.\nΑναρτήθηκε από Dimitrios Malavetas στις 9/28/2009 05:07:00 μ.μ.\nΝάσος Μπασαγιάννης: «Ήρθε η ώρα για αλλαγή της νοοτροπίας που γέννησε την αδιαφάνεια και τη διαφθορά»\nΟ υποψήφιος Βουλευτής με το ΠΑΣΟΚ στην Αιτωλοακαρνανία, Νάσος Μπασαγιάννης στο πλαίσιο των επαφών του με του πολίτες της Αιτωλοακαρνανίας, ενόψει της εκλογικής αναμέτρησης της 4ης Οκτωβρίου πραγματοποίησε το απόγευμα της περασμένης Παρασκευής ομιλία στους ετεροδημότες της Αθήνας, σε γνωστό ξενοδοχείο της πρωτεύουσας.\nΕνώπιον του πολυπληθούς ακροατηρίου που είχε γεμίσει ασφυκτικά την αίθουσα, ο Νάσος Μπασαγιάννης με μεστό και γλαφυρό λόγο εξήγησε τους λόγους που τον οδήγησαν στην απόφασή του να διεκδικήσει την ψήφο των πολιτών της Αιτωλοακαρνανίας, μέσα από την εκλογική λίστα του ΠΑΣΟΚ, τονίζοντας ότι «ήρθε η ώρα για αλλαγή νοοτροπίας, ώστε να σταματήσει ο κατήφορος».\nΠαράλληλα ο κ. Μπασαγιάννης έκανε εκτενή αναφορά στο πρόγραμμα του ΠΑΣΟΚ για την ανασυγκρότηση της χώρας και κυρίως για την αναθέρμανση της οικονομίας, ασκώντας δριμεία κριτική στα πεπραγμένα της εξαετούς διακυβέρνησης από τη ΝΔ.\nΟ υποψήφιος βουλευτής του ΠΑΣΟΚ υπογράμμισε τις σπατάλες που γίνονται για να εξυπηρετηθούν οι πελατειακές σχέσεις των κυβερνητικών στελεχών και ανέφερε ως παράδειγμα τις δεκάδες επιτροπές χωρίς ουσιαστικό αντικείμενο, που κοστίζουν πολλά στον φορολογούμενο.\n«Η διαφάνεια και η καταπολέμηση της διαφθοράς αποτελούν την πρώτη προτεραιότητα για τη νέα κυβέρνηση» τόνισε, καταχειροκροτούμενος ο Νάσος Μπασαγιάννης.\nΤέλος ο κ. Μπασαγιάννης ευχαρίστησε όλους τους παρευρισκομένους για τη μεγαλειώδη ανταπόκρισή τους στην πρόσκληση και τους κάλεσε σε διαρκή αγώνα έως την Κυριακή 4 Οκτωβρίου. «Δώστε μου τη δυνατότητα να προσφέρω όσα μπορώ για τον τόπο που με γέννησε» τόνισε χαρακτηριστικά.\nΟ Νάσος Μπασαγιάννης την Τρίτη 29/9 θα περιοδεύσει στους δήμους Οινιαδών και Αιτωλικού, την Τετάρτη 30/9 θα συναντηθεί με ετεροδημότες στην Πάτρα και ακολούθως θα περιοδεύσει στο Αντίρριο και τη Ναύπακτο.\nΤην Πέμπτη 1/10, στις 8:30 μμ. Θα πραγματοποιήσει στο Μεσολόγγι και συγκεκριμένα στο ΡΑΔΙΟΜΕΓΑΡΟ την κεντρική πολιτική του εκδήλωση.\nΣτην προσωπική του ιστοσελίδα στο διαδίκτυο http://www.basagiannisnasos.gr/ ο Νάσος Μπασαγιάννης παρουσιάζει τις πολιτικές προτάσεις του για το σύνολο των τομέων της δημόσιας διοίκησης.\nΑναρτήθηκε από Dimitrios Malavetas στις 9/28/2009 04:38:00 μ.μ.\nΜε εξαιρετική επιτυχία η ομιλία της Σ. Γιαννακά στην Αθήνα\nΜε εξαιρετική επιτυχία στέφθηκε η ομιλία της βουλευτού Αιτωλοακαρνανίας του ΠΑΣΟΚ κας Σοφίας Γιαννακά στο ξενοδοχείο ΤΙΤΑΝΙΑ στην Αθήνα. Προσήλθαν πάνω από χίλιοι συμπατριώτες της, οι οποίοι περίμεναν υπομονετικά να της σφίξουν το χέρι μετά το τέλος της εκδήλωσης.\nΣτην ομιλία της η κα Γιαννακά ανέφερε, μεταξύ άλλων, ότι «το Σχέδιο Εθνικής Ανάτασης του ΠΑΣΟΚ αφορά σε δράσεις, άμεσες και μεσοπρόθεσμες, για την οικονομία και το κράτος».\nΚαι συνέχισε, αναφερόμενη στην ανάγκη αλλαγής του πολιτικού σκηνικού, λέγοντας ότι «εμείς έχουμε μια άλλη αντίληψη και προσέγγιση.\nΛέμε ότι η έξοδος από την κρίση θα γίνει με μια άλλη πολιτική.\nΜε τη στήριξη του εισοδήματος, με αυξήσεις πάνω από τον πληθωρισμό, με έκτακτο επίδομα αλληλεγγύης, με μέτρα προστασίας των δανειοληπτών και των υπερχρεωμένων νοικοκυριών, με την καταπολέμηση της ακρίβειας, με τη ριζική φορολογική μεταρρύθμιση που θα προωθήσει την αναδιανομή των βαρών και του πλούτου και, βέβαια, με το νοικοκύρεμα του κράτους».\nΣτο μεγαλύτερο μέρος της ομιλίας της, η κ. Γιαννακά έκανε ιδιαίτερη μνεία στα προβλήματα που αντιμετωπίζει ο νομός Αιτ/νίας και κάλεσε όλους τους συμπατριώτες της να συμπαρασταθούν στον αγώνα για την επίλυσή τους.\nΗ Σοφία Γιαννακά ανέφερε επίσης ότι «στα 20 και πλέον χρόνια κυβερνητικής θητείας το ΠΑΣΟΚ κατόρθωσε να στήσει κάποιες υποδομές στην Παιδεία, να δημιουργήσει το ΕΣΥ και δημόσια νοσοκομεία ή Κέντρα Υγείας, κατόρθωσε να φτιάξει τη γέφυρα Ρίου Αντιρρίου που άνοιξε ένα μεγάλο παράθυρο στον κόσμο για την Αιτωλοακαρνανία.\nΤο ΠΑΣΟΚ έδωσε κυρίως αξιοπρέπεια και περηφάνια στα γηρατειά, με τη σύνταξη του ΟΓΑ στην αγρότισσα, με τις συντάξεις πρόνοιας».\nΗ ομιλία της ολοκληρώθηκε με εκτενή αναφορά στις προτεραιότητες της επόμενης μέρας για το νομό σχετικά με την επιτάχυνση των έργων της Ιόνιας Οδού, το αγροτικό ζήτημα, τις προνοιακές υποδομές, το Πανεπιστήμιο, το Εφετείο, τις αλλαγές στην Τοπική Αυτοδιοίκηση, τις ανανεώσιμες πηγές ενέργειας και τον τουρισμό.\nΑναρτήθηκε από Dimitrios Malavetas στις 9/28/2009 11:00:00 π.μ.\nΚουρουμπλής Παναγιώτης: Πεζόδρομος Χαρ. Τρικούπη (7:30 μμ.)\nΜακρυπίδης Ανδρέας: Πεζόδρομος Χαρ. Τρικούπη(7:30 μμ.)\nΓιαννακά Σοφία: Πεζόδρομος Χαρ. Τρικούπη (8 μμ.)\nΣταμάτης Δημήτρης: Ξενοδοχείο ΘΕΟΞΕΝΙΑ (8 μμ.)\nΜωραΐτης Θάνος: Πεζόδρομος Χαρ. Τρικούπη'' (7:30 μμ.)\nΛιβανός Σπήλιος: Ξενοδοχείο ''Θεοξένια'' (8:30 μμ.)\nΝάσος Μπασαγιάννης, ΡΑΔΙΟΜΕΓΑΡΟ (8:30μμ.)\nΑναρτήθηκε από Dimitrios Malavetas στις 9/28/2009 10:55:00 π.μ.\nΜε ομιλητή τον Σ. Λαμπρινίδη η κεντρική προεκλογική εκδήλωση του ΠΑΣΟΚ στην Αιτωλοακαρνανία\nΗ Νομαρχιακή Επιτροπή του ΠΑΣΟΚ Αιτωλ/νίας οργανώνει αύριο Δευτέρα 28 Σεπτεμβρίου 2009 στις 20.00 μ.μ. την κεντρική πολιτική ομιλία του ΠΑΣΟΚ στο νομό Αιτωλ/νίας.\nΗ ομιλία θα πραγματοποιηθεί στο Αγρίνιο στην πλατεία Δημάδη, με ομιλητή τον ευρωβουλευτή και αντιπρόεδρο του Ευρωπαϊκού Κοινοβουλίου, Σταύρο Λαμπρινίδη.\nΑναρτήθηκε από Dimitrios Malavetas στις 9/27/2009 05:25:00 μ.μ.\nΤην Πέμπτη 1 Οκτωβρίου η ομιλία του Σπ. Λιβανού στο Μεσολόγγι\nΗ ομιλία του Σπήλιου Λιβανού στο Μεσολόγγι άλλαξε ημερομηνία\nκαι θα πραγματοποιηθεί την Πέμπτη, 1 Οκτωβρίου 2009 και ώρα 20:30,\nστο ξενοδοχείο Θεοξένια.\nΑναρτήθηκε από Dimitrios Malavetas στις 9/27/2009 02:58:00 μ.μ.\nΥπό βροχή η ομιλία του Β. Αντωνόπουλου στο Μεσολόγγι\nΟ Υποψήφιος Βουλευτής του ΠΑ.ΣΟ.Κ., Βασίλης Αντωνόπουλος, το πρωί της Παρασκευής 25 Σεπτεμβρίου 2009 περιόδευσε στην Ιερά Πόλη Μεσολογγίου. Επισκέφτηκε τις Δημόσιες Υπηρεσίες της Πόλεως και δέχθηκε κατοίκους της περιοχής στο Πολιτικό του Γραφείο στο Μεσολόγγι.\nΤο βράδυ της ίδιας μέρας, υπό βροχή μίλησε σε μεγάλη και ενθουσιώδη συγκέντρωση στην Κεντρική Πλατεία (πεζόδρομος). Αναφέρθηκε στο πρόγραμμα του ΠΑΣΟΚ, τονίζοντας ότι ο Γιώργος Παπανδρέου και το ΠΑΣΟΚ αποτελλούν τη μοναδική ελπίδα για την αναζωογόνηση της Ελλάδας και της Αιτωλ/νίας.\n- Για την Ελλάδα της αισιοδοξίας που κληροδότησε το ΠΑΣΟΚ και την Ελλάδα της μιζέριας που εγκαταλείπει η Ν.Δ.\n- Για τις ομορφιές της πόλης, την Οικονομική και Πολιτιστική άνθηση που προσέδωσε το ΤΕΙ στην πόλη, τα χρόνια των κυβερνήσεων του ΠΑΣΟΚ.\n- Για τις αρνητικές συνέπειες στην λειτουργία του ΤΕΙ, της αλλοπρόσαλης εκπαιδευτικής πολιτικής της Ν.Δ.\n- Για την ιδιωτικοποίηση των Αλυκών που προώθησε η Ν.Δ., την ύστατη στιγμή.\n- Για τις θέσεις που έχει διατυπώσει το ΠΑΣΟΚ για τις Αλυκές και για την προσωπική του αντίθεση στην ιδιωτικοποίηση των Αλυκών.\n- Για την πολιτική του ΠΑΣΟΚ που συνέβαλλε στην ανάπτυξη των ιχθυοκαλλιεργειών.\nΚλείνοντας την ομιλία του τόνισε ότι οραματίζεται ένα Μεσολόγγι που θα είναι:\n- Σύγχρονο διοικητικό κέντρο του Νομού\n- Οικονομικό κέντρο με βάση την παραγωγή επωνύμων προϊόντων από τη γη και από τη θάλασσα.\n- Φυτώριο πολιτισμού και παιδείαςΠόλη σύμβολο του Αγώνα για την Ελευθερία που θα την στολίζει και θα την διαφημίζει η ΑΚΑΔΗΜΙΑ ΤΗΣ ΕΛΕΥΘΕΡΙΑΣ\nΑναρτήθηκε από Dimitrios Malavetas στις 9/27/2009 11:19:00 π.μ.\nΘ. Κατερινόπουλος: "Μια ματιά στο χάρτη αρκεί. Αιτωλοακαρνανία ισχυρή. Ελλάδα ισχυρή".\nΣκληρή κριτική άσκησε στην πολιτική της Ν.Δ. ο υποψήφιος βουλευτής του ΠΑΣΟΚ στην Αιτωλοακαρνανία, Θανάσης Κατερινόπουλος, μιλώντας σε ετεροδημότες της Αθήνας στην κατάμεστη αίθουσα του "Κεραμεικού".\nΜέσα σε ένα ζωηρό ακροατήριο όλων των ηλικιών ο κ. Κατερινόπουλος αναφέρθηκε στις υποσχέσεις που δεν υλοποιήθηκαν ποτέ στο νομό Αιτωλοακαρνανίας και στα τεράστια προβλήματα που έχει συσσωρεύσει η διακυβέρνηση της Ν.Δ.,\nΟ κ. Κατερινόπουλος μίλησε όμως και για την ασφάλεια των πολιτών λέγοντας πως «ο ελληνικός λαός βιώνει την υστέρηση η οποία είναι αναμφισβήτητη. Στην αστυνομία υπηρετούν 52 χιλ άνθρωποι και οι σχέση αστυνομικού προς πολίτη είναι 1 προς 200 ενώ ο μέσος όρος σε ευρωπαϊκές χώρες είναι 1 προς 650. Άρα δεν τίθεται θέμα ανθρώπινου δυναμικού. Απαιτείται ριζική αλλαγή του οργανογράμματος της αστυνομίας. Διαμόρφωση αντεγκληματικής πολιτικής σε τοπικό επίπεδο με τη συμμετοχή της Τοπικής Αυτοδιοίκησης και λοιπών φορέων. Αναβάθμιση της εκπαίδευσης του αστυνομικού. Καθιέρωση της δια βίου εκπαίδευσης αυτού σε περιφερειακά κέντρα εκπαίδευσης. Αναβάθμιση υλικοτεχνικής υποδομής. Ξεκαθάρισμα του καθηκοντολογίου των αστυνομικών.\nΑυτό δεν είναι εύκολη υπόθεση γιατί μια σειρά αρμοδιοτήτων που έχουν ανατεθεί μεμονωμένα στην αστυνομία, που μόνο αστυνομικό έργο δεν είναι, πρέπει άμεσα να αφαιρεθεί. Ο προσανατολισμός όμως της αστυνομίας πρέπει να είναι ο σεβασμός στον Έλληνα πολίτη και στα δικαιώματά του. Σεβασμός στο σύνταγμα της Χώρας και να καταλάβουν όλοι ότι η αστυνομία δεν είναι ιδιοκτησία κανενός κομματικού μηχανισμού. Το προσωπικό της προέρχεται από τους πολίτες και πρέπει να υπηρετεί τους πολίτες αυτής της χώρας».\nΟ κ. Κατερινόπουλος έκλεισε την ομιλία του στέλνοντας μήνυμα νίκης καλώντας τους Αιτωλοακαρνάνες να στρατευτούν για την Αιτωλοακαρνανία, το μεγαλύτερο και ομορφότερο νομό της χώρας.\nΑναρτήθηκε από Dimitrios Malavetas στις 9/27/2009 11:12:00 π.μ.\nΑσημάκης Φωτόπουλος: "Η ατομική και συλλογική ευημερία εξαρτάται από την τόνωση της επιχειρηματικότητας"\nΟ υπ. βουλευτής της ΝΔ Ασημάκης Φωτόπουλος μιλάει στο περιοδικό "ΕΠΙΚΑΙΡΑ ΤΗΣ ΑΙΤΩΛΟΑΚΑΡΝΑΝΙΑΣ"\n«Το πολιτικό επιτελείο των κομμάτων χρειάζεται ανανέωση. Χρειάζεται νέους ανθρώπους, άφθαρτους με φρέσκιες ιδέες και καθαρό μυαλό», αναφέρει ο Ασημάκης Φωτόπουλος στη συνέντευξη που ακολουθεί εκφράζοντας ταυτόχρονα τη βεβαιότητα ότι «η Νέα Δημοκρατία θα είναι η επόμενη Κυβέρνηση γιατί είναι η μόνη πολιτική δύναμη που μπορεί να βγάλει την χώρα από την κρίση».\nΠαράλληλα αναφέρει «η τόνωση της επιχειρηματικότητας στον Νομό μας είναι η αφετηρία της ατομικής και συλλογικής μας ευημερίας», γι’ αυτό «περιόρισα το εκλογικό μου υλικό και προσπάθησα με μία έντυπη έκδοση ελεύθερης διανομής, να ενημερώσω όλες τις κατηγορίες επαγγελματιών που δραστηριοποιούνται στην Αιτωλοακαρνανία, για τις δυνατότητες χρηματοδότησης που μπορούν να έχουν από την πολιτεία και την ευρωπαϊκή Ένωση. Είναι σημαντικό μέσα από κάθε σου δραστηριότητα να μπορείς να είσαι ωφέλιμος»\nΑναρτήθηκε από Dimitrios Malavetas στις 9/26/2009 09:17:00 π.μ.\nΜεγάλη σε όγκο και παλμό η συμμετοχή στην ομιλία του Θάνου Μωραΐτη στην Αθήνα\n«Σας ευχαριστώ γι’αυτό που ζω σήμερα. Ευχαριστώ από τα βάθη της καρδιάς μου. Αυτή η ανταπόκριση και η αγάπη με συγκινούν και με γεμίζουν ευθύνη για να είμαι αντάξιος της εμπιστοσύνη σας.» Με αυτά τα λόγια και φανερά συγκινημένος ο υποψήφιος βουλευτής Αιτωλ/νίας του ΠΑΣΟΚ Θάνος Μωραΐτης, ξεκίνησε την ομιλία του στους ετεροδημότες της Αθήνας, το βράδυ της Πέμπτης, στο ξενοδοχείο ΤΙΤΑΝΙΑ.\nΗ συμμετοχή του κόσμου υπήρξε ανεπανάληπτη μιας και όχι μόνον γέμισε ασφυκτικά η αίθουσα της εκδήλωσης αλλά και ο ημιώροφος, όπως και ο ισόγειος χώρος του ξενοδοχείου. Φίλοι του Θάνου, βρίσκονταν ακόμη και στο πεζοδρόμιο της Πανεπιστημίου, δημιουργώντας μια μοναδική ατμόσφαιρα. Η συγκέντρωση ήταν πολύ μεγαλύτερη αυτής που έγινε στον ίδιο χώρο το 2007.\nΣτην ομιλία του το μέλος του Πολιτικού Συμβουλίου παρουσίασε το πρόγραμμα του ΠΑΣΟΚ, και τόνισε πως «…ήρθε η ώρα να αφήσουμε πίσω την παρακμή και να βάλουμε τη χώρα σε πορεία Εθνικής Ανάτασης. Μαζί με όλες τις δημιουργικές δυνάμεις του τόπου. Μαζί με όλους όσους θέλουν να ξαναδούν την πατρίδα μας να προοδεύει, να πρωταγωνιστεί στον κόσμο.\nΜε ηγέτη, τον αυριανό Πρωθυπουργό της χώρας τον Γιώργο Παπανδρέου!\nΣτις 4 του Οκτώβρη, ζητάμε ψήφο εμπιστοσύνης από όλους τους Έλληνες και τις Έλληνιδες\nΖητάμε την στήριξή τους να βγάλουμε την χώρα από το τέλμα\nΚαι είμαστε αποφασισμένοι να συγκρουστούμε με κάθε αντίληψη και κάθε κατεστημένο που κρατά τον τόπο μας πίσω.»\nΙδιαίτερα επικριτικός υπήρξε ο Θάνος Μωραΐτης απέναντι στις πολιτικές της κυβέρνησης, επικέντρωσε όμως στις προτάσεις του ΠΑΣΟΚ, και απαριθμώντας τα μέτρα που έχει ήδη ανακοινώσει ο πρόεδρος του ΠΑΣΟΚ Γιώργος Παπανδρέου για την εθνική ανάταση.\nΙδιαίτερες αναφορές έκανε επίσης στη νεολαία, που είχε μαζική συμμετοχή στην συγκέντρωση: «Μπορούμε να κάνουμε μια νέα αρχή. Χωρίς πολλά λόγια , χωρίς λευκές επιταγές. Να κάνουμε μια νέα αρχή εμπιστοσύνης και ειλικρίνειας.\nΜια νέα κοπέλα έγραψε πρόσφατα σ’ ένα blog. Είμαστε η γενιά με τα μισά ένσημα, τις μισές δουλειές, τις μισές ζωές». Ας το πούμε δυνατά λοιπόν σήμερα από εδώ ότι αυτή η γενιά δεν θα έχει και τα μισά όνειρα . Έχει δικαίωμα στο όνειρο, δικαιούται να ζήσει και θα ζήσει καλύτερα από την προηγούμενη.\nΚαι λέμε συγκεκριμένα πράγματα. Για τη μεγάλη μεταρρύθμιση στην παιδεία. Για τις αντιμετώπιση της ανεργίας. Για την αύξηση της απασχόλησης. Για τη ενίσχυση των νέων επιχειρηματιών. Για την προστασία του περιβάλλοντος.»\nΟ Θάνος Μωραΐτης επίσης αναφέρθηκε και στο όραμα της πράσινης ανάπτυξης, επαναλαμβάνοντας την πάγια θέση του πως η Αιτωλ/νία μπορεί να καταστεί νομός-πρότυπο αυτού του αναπτυξιακού μοντέλου.\nΚλείνοντας την ομιλία του ο υποψήφιος βουλευτής του ΠΑΣΟΚ αναφέρθηκε στην πορεία του στην πολιτική και το ΠΑΣΟΚ επισημαίνοντας τους στενούς δεσμούς που τον δένουν με την Αιτωλ/νία και τους ανθρώπους της: «Πιστεύω όμως ότι διαμορφώσαμε μια σχέση που ξεπερνά την πολιτική και θα έλεγα και τα κομματικά όρια. Γιατί πιστεύουμε και υπηρετούμε την ανθρώπινη πλευρά της πολιτικής. Γιατί πάνω από όλα πιστεύουμε στον τόπο μας. Πιστεύουμε ότι ο τόπος μας έχει δύναμη ! Και η δύναμη του τόπου είναι οι άνθρωποί του.\nΚαι για εμένα είναι μια ασυμβίβαστη επιλογή ζωής να στηρίζομαι μόνο σε αυτή τη δύναμη…..\nΣε όλη μου την πορεία μοναδικό μου στήριγμα είχα εσάς και με εσάς θέλω να συνεχίσω….\nΑΥΤΗ ΕΙΝΑΙ Η ΕΠΙΛΟΓΗ ΜΟΥ , ΑΥΤΗ ΗΤΑΝ, ΕΙΝΑΙ ΚΑΙ ΘΑ ΕΙΝΑΙ Η ΖΩΗ ΜΟΥ.\nΑΥΤΗ ΗΤΑΝ, ΕΙΝΑΙ ΚΑΙ ΘΑ ΕΙΝΑΙ Η ΠΟΛΙΤΙΚΗ ΜΟΥ ΠΟΡΕΙΑ.\nΜΑΖΙ , ΠΛΑΙ - ΠΛΑΙ ΧΩΡΙΣ ΑΛΛΑ ΣΤΗΡΙΓΜΑΤΑ ΚΑΙ ΔΕΚΑΝΙΚΙΑ.\nΣας ζητώ λοιπόν να συνεχίσουμε αυτό το ταξίδι, σε αυτή την πορεία που θα αποδεικνύει ….\nότι μπορούμε να υπερασπίσουμε την αυτονομία της πολιτικής,\nμπορούμε να μην έχουμε σχέσεις εξάρτησης …..μα πάνω απ΄όλα….\nότι μπορούμε να αλλάξουμε το τόπο μας.»\nΑναρτήθηκε από Dimitrios Malavetas στις 9/25/2009 02:34:00 μ.μ.\nΣτην Αιτωλοακαρνανία το Σάββατο ο Παναγιώτης Ψωμιάδης\nΤον Δήμο Στράτου στην Αιτωλοακαρνανία θα επισκεφθεί ο Νομάρχης Θεσσαλονίκης Παναγιώτης Ψωμιάδης το Σάββατο 26 Σεπτεμβρίου 2009, στις 6.30 το απόγευμα, προκειμένου να συμμετάσχει σε εκδήλωση για τα αποκαλυπτήρια του μνημείου για τη Γενοκτονία των Ποντίων, στο Τ.Δ. Ματσουκίου, προσκεκλημένος του Δημάρχου Στράτου Δημήτριου Μουρτζιάπη.\n18.30 μ.μ. Δοξολογία στο μνημείο\n19.00 μ.μ. Αποκαλυπτήρια του μνημείου από τον Νομάρχη Θεσσαλονίκης κ. Παναγιώτη Ψωμιάδη\n19.10 μ.μ. Κατάθεση στεφάνων\n19.25 μ.μ. Χαιρετισμός από τον Δήμαρχο Στράτου κ. Δημήτριο Μουρτζιάπη\n19.30 μ.μ. Χαιρετισμός από τον Πρόεδρο του Ποντιακού Συλλόγου Αιτωλοακαρνανίας «Αξέχαστες Πατρίδες»\n19.40 μ.μ. Ομιλία Νομάρχη Θεσσαλονίκης κ. Παναγιώτη Ψωμιάδη για την «Γενοκτονία των Ποντίων»\n20.00 μ.μ. Προβολή ιστορικού οπτικοακουστικού υλικού\n20.50 μ.μ. Παραδοσιακοί χοροί από ποντιακούς συλλόγους και από τον λαογραφικό χορευτικό σύλλογο «Ο Κατσαντώνης» - Μουσική βραδιά από ποντιακή και λαϊκοδημοτική ορχήστρα\nΑναρτήθηκε από Dimitrios Malavetas στις 9/25/2009 12:19:00 μ.μ.\n«Επιτέλους ένας δικός μας, που μπορεί να μας εκπροσωπήσει επάξια στο Κοινοβούλιο»\nH υποψηφιότητα της Έλενας Μάντζιου - Κοτρολού είναι σίγουρα από εκείνες που ενισχύουν το ψηφοδέλτιο της Ν.Δ. στο νομό Αιτωλοακαρνανίας δίνοντας του το χαρακτηριστικό της πραγματικής εντοπιότητας.\nΚι αυτό διότι η Έλενα Μάντζιου – Κοτρολού δεν εμφανίστηκε «από το πουθενά» για να ζητήσει ένα σταυρό προτίμησης από τους ψηφοφόρους, αφού ζει και δραστηριοποιείται στην Αιτωλοακαρνανία. Κάτι που αναμφίβολα συνεπάγεται γνώση των προβλημάτων του νομού και κυρίως μεγάλη αναγνωρισημότητα, είτε λόγω της κοινωνικής δραστηριότητας σε διάφορους τομείς, είτε την μακρόχρονης ενασχόλησης με τον κομματικό μηχανισμό της ΝΔ.\nΚι αυτά τα χαρακτηριστικά είναι που κατά την άποψη μας δημιουργούν τις συνθήκες στους ψηφοφόρους να πουν «επιτέλους ένας δικός μας, που μπορεί να μας εκπροσωπήσει επάξια στο Κοινοβούλιο».\nΦυσικά αντίστοιχα χαρακτηριστικά με αυτά της υποψηφιότητας τής Έλενας Μάντζιου – Κοτρολού έχουν οι συνυποψήφιοί της με τη ΝΔ Γιώργος Παπαναστασίου, Αλέξης Φραίμης και Λίνα Χατζή καθώς και οι Βασίλης Αντωνόπουλος, Σάκης Τορουνίδης και Γιάννης Ψαράκης με το ΠΑΣΟΚ.\nΑναρτήθηκε από Dimitrios Malavetas στις 9/25/2009 12:03:00 μ.μ.\nΟι υποψήφιοι όλων των κομμάτων στην Αιτωλοακαρνανία\nΑπό τη Νομαρχιακή Αυτοδιοίκηση Αιτωλοακαρνανίας γίνεται γνωστό ότι για τις γενικές βουλευτικές εκλογές της 4ης Οκτωβρίου ανακηρύχθηκαν για την Εκλογική Περιφέρεια Αιτωλοακαρνανίας οι πιο κάτω 17 συνδυασμοί και συνασπισμοί κομμάτων.\nΑΝΤΙΚΑΠΙΤΑΛΙΣΤΙΚΗ ΑΡΙΣΤΕΡΗ ΣΥΝΕΡΓΑΣΙΑ για την ΑΝΑΤΡΟΠΗ – ΑΝΤ.ΑΡ.ΣΥ.Α. Μέτωπο της αντικαπιταλιστικής, επαναστατικής, κομμουνιστικής Αριστεράς και της ριζοσπαστικής Οικολογίας\nΑναρτήθηκε από Dimitrios Malavetas στις 9/24/2009 12:53:00 μ.μ.\nΤου Ανδρέα Κολοβού\nΥπ. Βουλευτή Αιτωλοακαρνανίας ΣΥΡΙΖΑ\nΑπό την πιο αισιόδοξη έως την πιο απαισιόδοξη ανάγνωση της πραγματικότητας που βιώνει ένας νέος άνθρωπος σήμερα, κοινό σημείο είναι σίγουρα ότι περνάει δύσκολα - χειρότερα από τις προηγούμενες γενιές.\nΤο πιο σημαντικό δεν είναι ούτε το φάντασμα της ανεργίας, ούτε για τον εργαζόμενο η εργασιακή ανασφάλεια, ούτε η συρρίκνωση των δικαιωμάτων του (εργασιακών και ατομικών). Είναι η έλλειψη ΠΡΟΟΠΤΙΚΗΣ για να ανατραπούν κάποια στιγμή οι δυσμενείς αυτοί όροι.\nΌροι οι οποίοι επιδρούν πολλαπλάσια στους/στις νέους/νέες της Αιτ/νίας, αφού και η ανάπτυξη αλλά και ο ρυθμός ανάπτυξης του νομού είναι από τους χαμηλότερους στην Ελλάδα. Η συντριπτική πλειοψηφία των νέων αναγκάζεται να εγκαταλείψει το νομό μας προς αναζήτηση εργασίας σε μεγαλύτερα αστικά κέντρα.\nΘα ήμασταν αφελές αν πιστεύαμε ότι οι εκλογές της 4ης Οκτώβρη μπορούν από μόνες τους να ανατρέψουν αυτή την κατάσταση. Ξέρουμε ότι δεν πρόκειται να αλλάξουν τον κόσμο. Ο κόσμος αλλάζει μέσα από την συλλογική αμφισβήτηση των πολιτικών και κοινωνικών του δομών.\nΠαρόλ’ αυτά οι εκλογές καταγράφουν τον συσχετισμό δύναμης μέσα στην κοινωνία. Δείχνουν μέχρι που είναι μια κοινωνία διατεθειμένη να φτάσει.\nΕίναι λοιπόν, αν όχι επιτακτικό, τουλάχιστον αναγκαίο και καθοριστικό να δείξουμε – κυρίως εμείς οι νέοι - ότι δεν είμαστε πια διατεθειμένοι και διατεθειμένες:\nΝα δουλεύουμε σε δουλειές με ημερομηνία λήξης και με μισθούς που μοιάζουν περισσότερο με χαρτζιλίκι και δεν μας επιτρέπουν να ζούμε με αξιοπρέπεια.\nΝα περιμένουμε στην ουρά της ανεργίας την ίδια στιγμή που επιχειρήσεις και τράπεζες συνεχίζουν ακόμη και σήμερα –εν μέσω κρίσης– να έχουν τεράστια κέρδη.\nΝα τσαλακώνουμε την αξιοπρέπεια μας κάνοντας ουρά έξω από βουλευτικά γραφεία για μια οκτάμηνη σύμβαση.\nΝα βλέπουμε το δημόσιο εκπαιδευτικό σύστημα να υποχρηματοδοτείται την ίδια στιγμή που ΝΔ και ΠΑΣΟΚ πριμοδοτούν την ίδρυση ιδιωτικών πανεπιστημίων και κάθε είδους κολεγίων.\nΝα βλέπουμε το περιβάλλον να καταστρέφεται στο όνομα της «ανάπτυξής» τους και του κέρδους.\nΚάπου εκεί και κάπως έτσι αποκτά αξία και ουσία η συμμετοχή αριστερών νέων στα ψηφοδέλτια του ΣΥΡΙΖΑ, όχι μόνο σε συμβολικό επίπεδο αλλά και σε ουσιαστικό πολιτικό. Γιατί μόνη ελπίδα για την απελευθέρωση της νέας γενιάς από τα αδιέξοδα που της έχουν επιβάλει είναι η αποφασιστική ενίσχυση αυτού του ενωτικού πολιτικού σχηματισμού (ΣΥΡΙΖΑ).\nΔιότι, ακόμη και σε αυτή τη δύσκολη συγκυρία για τον ίδιο, ο ΣΥΡΙΖΑ είναι το πιο αξιόπιστο (αν όχι το μοναδικό) πολιτικό υποκείμενο που μπορεί να προστατέψει τα δικαιώματα της νέας γενιάς και να δημιουργήσει ελπίδα για ζωή με αξιοπρέπεια.\nΑναρτήθηκε από Dimitrios Malavetas στις 9/24/2009 12:40:00 μ.μ.\nΈνα μεγάλο πλήθος Αιτωλοακαρνάνων ετεροδημοτών κατέκλυσε το ισόγειο και τον όροφο του ξενοδοχείου Plaza στην πλατεία Συντάγματος όπου χθες έκανε την προεκλογική του ομιλία ο Σπήλιος Λιβανός.\nΟ Σπήλιος Λιβανός κάλεσε τους ενθουσιώδεις Αιτωλοακαρνάνες στον αγώνα για τη μεγάλη ανατροπή, σε μια νέα νικηφόρα πορεία για την εκλογκή αναμέτρηση στις 4 του Οκτώβρη παρουσιάζωντας το δικό του έργο τα δύο χρόνια που ήταν βουλευτής και συγκινημένος από το αγκάλιασμα του κόσμου ζήτησε ένα μεγάλο ευχαριστώ για τη συμπαράστασή τους!!!\nΑναρτήθηκε από Dimitrios Malavetas στις 9/24/2009 12:20:00 μ.μ.\nΆριστες εντυπώσεις άφησε στους τηλεθεατές της ΝΕΤ ο υποψήφιος βουλευτής του ΠΑΣΟΚ Αιτωλ/νιας, Παναγιώτης Κουρουμπλής στην τηλεοπτική εκπομπή “Συμβαίνει τώρα” μαζί με υποψήφιους βουλευτές άλλων κομμάτων.\nΚορυφώνοντας τους τόνους της πολιτικής αντιπαράθεσης κατά την διάρκεια της εκπομπής, ο Πάνος Κουρουμπλής, υπεράσπισε το αναπτυξιακό και κοι νωνικό έργο των κυβερνήσεων του ΠΑΣΟΚ και υπογράμμισε: «Η απαισιοδοξία που σκόρπισαν οι αντιλαϊκές αντικοινωνικές νεοφιλελεύθερες πολιτικές της κυβέρνησης της Νέας Δημοκρατίας, πρέπει να ανατραπούν στις εκλογές της 4ης του Οκτώβρη, προκειμένου η αυριανή κυβέρνηση του Γιώργου Παπανδρέου να θεμελιώσει ένα νέο αναπτυξιακό μοντέλο με ουσιαστικές κοινωνικές τομές και ευαισθησίες».\nΣημαντική ήταν επίσης η αναφορά του Παναγιώτη Κουρουμπλή στις κοινωνικές δομές, που επί της δικής του συμμετοχής στην κυβέρνηση του Ανδρέα Παπανδρέου, εισήχθησαν ως καινοτόμες δράσεις στην ελληνική κοινωνία, όπως το πρόγραμμα “Βοήθεια στο σπίτι”. κ.α.\nΕξάλλου, ο Παναγιώτης Κουρουμπλής μίλησε τη Δευτέρα στην πλατεία στο λιμάνι της Ναυπάκτου σε πολιτική συγκέντρωση.\nΟ κ. Κουρουμπλής μεταξύ των άλλων, αναφέρθηκε στην απάντηση της Νέας Δημοκρατίας η οποία σχολιάζει αρνητικά την πρόταση του Γιώργου Παπανδρέου για αναστολή και ρύθμιση των πλειστηριασμών που αφορούν κατοικίες χαμηλοεισοδηματιών, λέγοντας πως δεν μπορούν να μιλούν εκείνοι που άφησαν το τραπεζικό σύστημα ασύδοτο και άπληστο να επιβάλλει στον Ελληνικό λαό ένα καθεστώς «βελούδινης σκλαβιάς».\nΕπίσης αναφέρθηκε στην εκτροπή του Εύηνου ποταμού, λέγοντας πως καθημερινά δίνουμε στην Αθήνα 1 εκατομμύριο κυβικά νερού - το χρυσάφι της περιοχής μα ς - μέσω της ΕΥΔΑΠ Α.Ε. η οποία μελετά - για μεγαλύτερα κέρδη – την επιπρόσθετη εκμετάλλευση και αξιοποίηση του νερού που κατευθύνεται από τον Εύηνο στην Αθήνα , με τη δημιουργία μικρών υδροηλεκτρικών εργοστασίων!!!\n«Εμείς με τη μοιρολατρία μας δεν καταφέραμε να διεκδικήσουμε μέχρι σήμερα ένα πρόγραμμα αντισταθμιστικών μέτρων που θα αναβαθμίσει τις υποδομές της Ναυπακτίας, ώστε να αναδειχτεί ο φυσικός της πλούτος» επεσήμανε ο κ. Κουρουμπλής.\nΟ κ. Κουρουμπλής αναφέρθηκε ακόμη στη μελέτη αξιοποίησης του εργοταξιακού χώρου της γεφύρας Ρίου – Αντιρρίου, στο Αντίρριο και ανέλαβε τη δέσμευση συντονισμού, όλης της αυριανής κοινοβουλευτικής εκπροσώπησης, προκειμένου συλλογικά να διεκδικηθεί η ύπαρξη ενός προγράμματος αντισταθμιστικών μέτρων από την έκτροπη του Εύηνου, καθώς επίσης και για την υλοποίηση της μελέτης για αξιοποίηση και ανάπτυξη του εργοταξιακού χώρου της γέφυρας Ρίου-Αντιρρίου, ώστε να δημιουργηθούν νέες θέσεις εργασίας.\nΙδιαίτερη αναφορά έκανε ο κ. Κουρουμπλής στο λόγο του, στα προβλήματα της νεολαίας και κάλεσε τους νέους -αντί να υποκύπτουν εύκολα στη μελαγχολία της απαισιοδοξίας και στον πειρασμό της παραίτησης μπροστά στις όποιες δυσκολίες - να αγωνίζονται όχι επαιτώντας λύσεις στα προβλήματα τους αλλά απαιτώντας και διεκδικώντας.\nΤέλος ο κ. Κουρουμπλής κάλεσε όλους τους θεσμικούς φορείς να εργαστούν για την επίλυση του οικιστικού προβλήματος της πόλης.\nΑναρτήθηκε από Dimitrios Malavetas στις 9/24/2009 11:56:00 π.μ.\nΒ. Αντωνόπουλος: "Σήμερα το ΠΑΣΟΚ έχει όραμα και αποτελεί την μοναδική ελπίδα για τον τόπο"\nΤη Δευτέρα 21/9/2009 ο υποψήφιος βουλευτής του ΠΑΣΟΚ στο νομό Αιτωλοακαρνανίας κ. Βασίλειος Αντωνόπουλος, μίλησε σε πολυπληθή συγκέντρωση ετεροδημοτών στο ξενοδοχείο Imperial στην Αθήνα.\nΟ κ. Αντωνόπουλος έτυχε θερμής υποδοχής από τους Αιτωλοακαρνάνες της Αθήνας, που με την παρουσία τους επιβράβευσαν το ήθος, την εντιμότητα και την αγωνιστικότητα του, αλλά και προϊδίασαν για το αποτέλεσμα της εκλογικής αναμέτρησης της 4η Οκτωβρίου.\nΟ υποψήφιος βουλευτής του ΠΑΣΟΚ στην ομιλία του τόνισε ότι η πρωτοφανής σε όγκο και παλμό συγκέντρωση γεννά ελπίδα και προσδοκίες, ότι η Αιτωλοακαρνανία θα ξεκολλήσει από το τέλμα, τη στασιμότητα, την υπανάπτυξη και την μιζέρια στην οποία την έχει καταδικάσει η απραξία και η αδιαφορία των κυβερνήσεων της ΝΔ.\nΑναφερόμενος στην οικονομική κατάσταση της χώρας ο κ. Αντωνόπουλος σημείωσε: «Τα αδιέξοδα που δημιούργησε η Ν.Δ. κάτω από το βάρος από το οποίο κατέρρευσε, την αποκλειστική ευθύνη της σημερινής κυβέρνησης για την βαθιά κρίση που περνά σήμερα η χώρα σε όλα τα επίπεδα, πολιτικό, οικονομικό, κοινωνικό και ηθικό επίπεδο, την ευθύνη της Ν.Δ. για το οικονομικό κατρακύλισμα της χώρας, την ανεξέλεγκτη ακρίβεια που γονάτισε την ελληνική οικογένεια, τη μείωση του ρυθμού ανάπτυξης της χώρας μας, την υποβάθμιση της ανταγωνιστικότητας της Ελληνικής οικονομίας και την αύξηση του ελλείμματος του κρατικού προϋπολογισμού και δημόσιου χρέους.\nΣτον αντίποδα όλων αυτών και των όσων υπόσχεται η Ν.Δ., που δεν πείθουν πλέον κανέναν, υπάρχει το πρόγραμμα του ΠΑΣΟΚ, που γεννά ελπίδα για τη Ελλάδα που ονειρευόμαστε, μια Ελλάδα δυνατή, μια κοινωνία δίκαιη. Αφού έκανε μια ιστορική αναδρομή του έργου των κυβερνήσεων του ΠΑΣΟΚ και των θεσμών, όπως η διεκδίκηση και κατάκτηση των ΜΟΠ (μεσογειακά ολοκληρωμένα προγράμματα), η εφαρμογή του σχεδίου Καποδίστρια Ι, η καθιέρωση του θεσμού της νομαρχιακής αυτοδιοίκησης, η ίδρυση του Ε.Σ.Υ., η δημιουργία των Κ.Ε.Π. και του Α.Σ.Ε.Π., η κατασκευή μεγάλων έργων υποδομής, η ένταξη της Ελλάδας στην Ο.Ν.Ε. και λοιπά, που οδήγησαν την πατρίδα μας στην ανάπτυξη και την πρόοδο σε όλους τους τομείς».\nΑναφορικά με τους κυβερνητικούς στόχους του ΠΑΣΟΚ ο Βασίλης Αντωνόπουλος υπογράμμισε: «Σήμερα το ΠΑΣΟΚ έχει όραμα και αποτελεί την μοναδική ελπίδα για τον τόπο, με πρώτο στόχο την νέα νηφάλια αποφασιστική εθνική στρατηγική που θα επαναφέρει τη χώρα σε όλες τις μεγάλες διεθνείς εξελίξεις.\nΔεύτερος στόχος του ΠΑΣΟΚ είναι η ανάπτυξη της πράσινης οικονομίας που θα σταματήσει την υποβάθμιση του φυσικού, πολιτισμικού και ανθρώπινου πλούτου της πατρίδας μας. Τρίτος στόχος, η παιδεία με ποιότητα και η δημιουργία ενός δωρεάν εκπαιδευτικού συστήματος, αληθινά δημόσιου και υψηλής ποιότητας.\nΤέταρτος στόχος, η δημιουργία ενός κοινωνικού κράτους που διασφαλίζει ίσα δικαιώματα σε όλους τους Έλληνες, σε θέματα υγείας και πρόνοιας. Και πέμπτος στόχος, ένα κράτος που σέβεται, προστατεύει, στηρίζει και εμπιστεύεται τον πολίτη».\nΑναφερόμενος τέλος στην Αιτωλοακαρνανία επεσήμανε ότι οι κυβερνήσεις της Ν.Δ. άφησαν και αυτήν στην τύχη της, όπως και την υπόλοιπη χώρα και δυστυχώς τα μεγάλα έργα, όπως η γέφυρα Ρίου-Αντιρρίου, η υποθαλάσσια σήραγγα Ακτίου-Πρεβέζης, η ανάπτυξη στο λιμάνι Πλατυγιαλίου και άλλα μικρότερα, αλλά μεγάλης σημασίας έργα, που θα οδηγούσαν στην αποτελμάτωση της περιοχής, δεν έτυχαν της δέουσας αντιμετώπισης.\nΟ κ. Αντωνόπουλος δεν παρέλειψε να τοποθετηθεί για τη νομοθέτηση την ύστατη στιγμή της ίδρυσης του αυτόνομου Πανεπιστημίου Δυτικής Ελλάδος, χωρίς καμία πρόβλεψη για την χρηματοδότηση του και του χώρου εγκατάστασής του και να τονίσει ότι στο ΠΑΣΟΚ θα πέσει ο κλήρος για την ολοκλήρωση του όλου έργου.\nΚλείνοντας την ομιλία του ο κ. Αντωνόπουλος ανέφερε ότι η μέχρι τώρα πορεία και δράση του ως επιστήμονα, ως ενεργού πολίτη και ως ανθρώπου, του επιτρέπει να ζητά την ψήφο των Αιτωλοακαρνάνων, για να τους εκπροσωπήσει με ύψιστη ευθύνη στο Ελληνικού κοινοβούλιο.\nΑναρτήθηκε από Dimitrios Malavetas στις 9/24/2009 11:51:00 π.μ.\nΓράφει, ο Νάσος Χρ. Μπασαγιάννης\nΥπ. Βουλευτής Αιτωλοακαρνανίας ΠΑΣΟΚ\nΑποτελεί πρόταση για ειλικρινή και ουσιαστική συζήτηση όχι μόνο με όλους τους αρμόδιους φορείς, αλλά και με ολόκληρο τον ελληνικό λαό, μέσω εκπροσώπων των κομμάτων, της Αυτοδιοίκησης, του Συνδικαλιστικού και του Συνεταιριστικού κινήματος.Αποτελεί πρόταση για διάλογο με τους εξής μόνο όρους:\n1. Το Υπουργείο Παιδείας λειτουργεί ως Στρατηγείο για την εκπαίδευση, εκχωρώντας ουσιώδεις αρμοδιότητές του σε Ανεξάρτητες Αρχές υπό διακομματικό κοινοβουλευτικό έλεγχο και στην Αυτοδιοίκηση, παραχωρώντας, συγχρόνως, όλους τους απαιτούμενους για τη συνδιοίκηση της Εκπαίδευσης οικονομικούς πόρους.\n2. Ουδέν κεκτημένο δικαίωμα των εργαζομένων στην Εκπαίδευση θίγεται.\n3. Οποιοδήποτε μέτρο πρέπει να προωθεί τις αρχές της διαφάνειας, της αξιοκρατίας, της αποτελεσματικότητας και της επιβράβευσης, χωρίς αποκλεισμούς για οποιονδήποτε λόγο.\nΗ συνέχεια (ΕΔΩ)\nΑναρτήθηκε από Dimitrios Malavetas στις 9/23/2009 12:17:00 μ.μ.\n"Έκλεισε" το εργοτάξιο για την Ιόνια Οδό που επισκέφτηκε ο Πρωθυπουργός!!!\nΌσο κι αν ακούγεται απίστευτο είναι πραγματικότητα, από χθες ανέστειλε τη λειτουργία του και το εργοτάξιο για την Ιόνια Οδό στην σήραγγα της Καλυδώνας, που επισκέφτηκε το περασμένο Σάββατο, ο Πρωθυπουργός.\nΘυμίζουμε ότι πρόσφατα είχε αναστείλει τη λειτουργία του και το άλλο εργοτάξιο στον Εύηνο.\nΗ αναστολή της λειτουργίας του σύμφωνα με τους υπευθύνους της κατασκευάστριας εταιρείας οφείλεται, στην άρνηση της Κτηματικής Υπηρεσίας να χορηγήσει άδεια εξόρυξης αδρανών υλικών από τον Εύηνο, παρόλο που έχουν εγκριθεί από το ΥΠΕΧΩΔΕ οι ανάλογες μελέτες περιβαλλοντικών επιπτώσεων. Ταυτόχρονα κατά της λειτουργίας του εργοταξίου έχουν προσφύγει στη Δικαιοσύνη, κάτοικοι της περιοχής που επικαλούνται περιβαλλοντική επιβάρυνση.\nΈτσι, έως ότου χορηγηθεί η άδεια από την Κτηματική Υπηρεσία και αποφανθεί η δικαιοσύνη για την προσφυγή των κατοίκων, η κατασκευάστρια εταιρεία (σ.σ. ΤΕΡΝΑ) αποφάσισε να προβεί στην αναστολή της λειτουργίας του εργοταξίου με αποτέλεσμα αφενός να υπάρξει καθυστέρηση στην υλοποίηση του έργου και αφετέρου 90 εργαζόμενοι να τεθούν σε διαθεσιμότητα.\nΤο γεγονός ότι η κατάσταση αυτή εκτυλίσσεται παραμονές εκλογών δημιουργεί πολλά ερωτηματικά, που αναδεικνύουν τις παθογένειες στη λειτουργία του κράτους. αφού ΥΠΕΧΩΔΕ και Υπουργείο Οικονομίας δεν μπορούν να συνεννοηθούν για τα αυτονόητα… εκθέτοντας ανεπανόρθωτα σε τελική ανάλυση τον Πρωθυπουργό.\nΑπό την άλλη πλευρά υπηρεσιακοί παράγοντες της Κτηματικής Υπηρεσίας μας εξέφρασαν την έντονη δυσφορία τους για την στάση της εταιρείας.\nΚι αυτό διότι όπως μας υποστήριξαν κατηγορηματικά «καμιά καθυστέρηση δεν έχει υπάρξει από την πλευρά της υπηρεσίας στην έκδοση των αδειών» και με νόημα μας υπογράμμισαν ότι «από τον Ιούνιο που έχει ξεκινήσει η εξόρυξη των αδρανών υλικών από τον Εύηνο για τις ανάγκες του έργου της Ιόνιας Οδού η υπηρεσία δεν έφερε κανένα πρόσκομμα, αφού υπάρχουν οι άδειες περιβαλλοντικών επιπτώσεων.»\nΟι ίδιοι παράγοντες δεν μπόρεσαν να μας εξηγήσουν την στάση της κατασκευάστριας εταιρείας αφού όπως μας εξήγησαν «ζητείται η εδώ και τώρα χορήγηση της άδειας, χωρίς να ακολουθηθούν οι προβλεπόμενες διαδικασίες και αυτοψίες από την ημέρα υποβολής της ανάλογης αίτησης. »\nΈτσι επειδή βρισκόμαστε λίγες ημέρες πριν τις εκλογές, δεν μπορεί να αποκλειστεί και το ενδεχόμενο η αναστολή της λειτουργίας του εργοταξίου να οφείλεται και σε «εργολαβικές» σκοπιμότητες…\nΠάντως βέβαιο είναι ότι, 90 εργαζόμενοι έχουν τεθεί σε διαθεσιμότητα…\nΑναρτήθηκε από Dimitrios Malavetas στις 9/23/2009 11:21:00 π.μ.\nΠροεκλογική ομιλία στους ετεροδημότες της Αθήνας θα κάνει σήμερα Τετάρτη 23/9 ο υπ. βουλευτής της ΝΔ, Σπήλιος Λιβανός, στο ξενοδοχείο ATHENS PLAZA (Πλ. Συντάγματος) στις 7 το απόγευμα.\nΑναρτήθηκε από Dimitrios Malavetas στις 9/23/2009 09:01:00 π.μ.\nΜε ενδιαφέρον αναμένεται η ομιλία του υποψηφίου βουλευτή Αιτωλ/νίας του ΠΑΣΟΚ, Θάνου Μωραΐτη στους ετεροδημότες της Αθήνας, την Πέμπτη 24 Σεπτεμβρίου, στις 7:30 μ.μ. στο ξενοδοχείο ΤΙΤΑΝΙΑ.\nΟ Θάνος Μωραίτης, αναμένεται να μιλήσει για το κυβερνητικό πρόγραμμα του ΠΑΣΟΚ και ειδικότερα το πρόγραμμα των πρώτων 100 ημερών, όπως αυτό παρουσιάστηκε στην ΔΕΘ από τον πρόεδρο του κινήματος, Γιώργο Παπανδρέου.\nΣτόχος, όσο το δυνατόν περισσότεροι πολίτες να γίνουν κοινωνοί της ρεαλιστικής και ειλικρινούς πρότασης του ΠΑΣΟΚ, που θα αποτελέσει και το πρώτο βήμα για την έξοδο από την κρίση.\nΟ υποψήφιος βουλευτής πρόκειται επίσης να μιλήσει για το πρόγραμμα του ΠΑΣΟΚ για την Αιτωλ/νία και το μοντέλο ανάπτυξης που πρέπει να ακολουθηθεί για τον νομό, μέσα από την Πράσινη οικονομία και ανάπτυξη.\nΣτις προεκλογικές του ομιλίες μέχρι σήμερα, ο Θάνος Μωραΐτης, έχει τονίσει πως ο νομός μπορεί να καταστεί νομός πρότυπο για την πράσινη ανάπτυξη, μέσα από στοχευμένες πολιτικές.\nΣτην Αθήνα το μέλος του Πολιτικού Συμβουλίου του ΠΑΣΟΚ αναμένεται να αναφερθεί και στην κρίση που μαστίζει σήμερα ιδιαίτερα την νεολαία και να παραθέσει τις θέσεις του κινήματος.\nΑναρτήθηκε από Dimitrios Malavetas στις 9/23/2009 12:54:00 π.μ.\nΣπ. Λιβανός: "Οι πολίτες εισπράττουν το μήνυμα Καραμανλή για Κυβέρνηση υπευθυνότητας και ρεαλιστικού σχεδίου για την αντιμετώπιση της κρίσης"\nΜεγάλη ανταπόκριση του κόσμου είχε η περιοδεία του Σπήλιου Λιβανού σε Πάλαιρο, Κανδήλα, Θύρρειο, Παλιάμπελα, Μοναστηράκι και Βόνιτσα.\nΟ Σπήλιος Λιβανός συνάντησε και συζήτησε με κατοίκους για τις εκλογές και τα τοπικά προβλήματα και πραγματοποίησε ομιλίες σε συγκεντρώσεις ψηφοφόρων.\n«Μέρα με τη μέρα χτίζουμε τη νίκη για την παράταξη», είπε ο Σπήλιος Λιβανός σχολιάζοντας την θερμή ανταπόκριση του κόσμου. «Η συσπείρωση μεγαλώνει, οι πολίτες εισπράττουν το μήνυμα Καραμανλή για Κυβέρνηση υπευθυνότητας και ρεαλιστικού σχεδίου για την αντιμετώπιση της οικονομικής κρίσης.\nΗ μάχη συνεχίζεται από την Πρώτη Γραμμή μέχρι και την τελευταία μέρα.\nΔεν θα αφήσουμε καμία στιγμή να πάει χαμένη.\nΗ Αιτωλοακαρνανία δεν έχει άλλη επιλογή από το να τραβήξει μπροστά.\nΣε αυτή τη δύσκολη, λόγω της οικονομικής κρίσης, χρονική συγκυρία δεν υπάρχουν περιθώρια για πειραματισμούς ΠΑΣΟΚ, για δοκιμασμένες συνταγές ΠΑΣΟΚ που ξέρουμε πόσο ακριβά έχουν στοιχίσει στο Νομό μας στο παρελθόν.\nΣτηρίζουμε Νέα Δημοκρατία την Κυβέρνηση του έργου. Εδώ στην Αιτωλοακαρνανία ψηφίζουμε Κώστα Καραμανλή. Ψηφίζουμε το μέλλον».\nΑναρτήθηκε από Dimitrios Malavetas στις 9/23/2009 12:50:00 π.μ.\nΠολύς ο κόσμος στην συγκέντρωση του Ανδρέα Μακρυπίδη στην Αθήνα\nΣε μεγαλειώδη συγκέντρωση ετεροδημοτών Αιτωλοακαρνάνων μίλησε ο υποψήφιος βουλευτής του ΠΑΣΟΚ, Ανδρέας Μακρυπίδης τη Δευτέρα 21 Σεπτεμβρίου σε κεντρικό Ξενοδοχείο της Αθήνας. Η πρωτοφανής συμμετοχή, ο ενθουσιασμός, ο παλμός και το πάθος των Αιτωλοακαρνάνων έστειλαν μήνυμα νίκης του ΠΑΣΟΚ και στήριξης στον Ανδρέα Μακρυπίδη.\nΟ Ανδρέας Μακρυπίδης κατά την ομιλία του περιέγραψε τη σημερινή πολιτική συγκυρία τονίζοντας ότι η πολιτική της Ν.Δ. εδώ και πεντέμισι χρόνια ευνοεί τους λίγους και ισχυρούς (εφοπλιστές, βιομηχάνους, τραπεζίτες) σε βάρος των πολλών και αδυνάμων (εργαζόμενοι, συνταξιούχοι, αγρότες, μικρομεσαίοι) επισημαίνοντας πως μετά τις εκλογές θα αλλάξουμε πορεία, με μια νέα κυβέρνηση, με ισχυρή και αυτοδύναμη κοινοβουλευτική πλειοψηφία του ΠΑΣΟΚ, με τον Γιώργο Παπανδρέου Πρωθυπουργό μακράς πνοής.\nΟι υποσχέσεις διαψεύσθηκαν και για την ΑΙΤΩΛΟΑΚΑΡΝΑΝΙΑ στην διακυβέρνηση της Ν.Δ.. Πεντέμισι χρόνια πέρασαν άπρακτα, με τα μεγάλα έργα που βρίσκονταν σε εξέλιξη να παραμένουν στάσιμα. Το ΠΑΣΟΚ, αν και υπήρχαν παραλήψεις, έκανε και θα κάνει πολλά για την Αιτωλοακαρνανία. Ο υποψήφιος βουλευτής δεσμεύτηκε ότι θα είναι αρωγός στην προσπάθεια αυτή τονίζοντας πως το μεγάλο στοίχημα που πρέπει να κερδίσουμε για την Αιτωλοακαρνανία, για το αύριο του τόπου μας, είναι στους τομείς:\n- των υποδομών.\n- της αναδιάρθρωσης των καλλιεργειών, με νέα ποιοτικά και ανταγωνιστικά αγροτικά προϊόντα\n- της πράσινης – βιώσιμης ανάπτυξης.\n§ στην ανάγκη δημιουργίας σύγχρονων κτιριακών υποδομών για το Πανεπιστήμιο Δυτικής Ελλάδας και την δημιουργία της Πανεπιστημιούπολης.\n§ στην σύνδεση του Δυτικού Οδικού Άξονα με το Πλατυγιάλι Αστακού, στην παράκαμψη της Αμφιλοχίας με την κατασκευή του οδικού δικτύου Αμβρακίας – Ακτίου, στην κατασκευή των οδικών δικτύων: Αγρίνιο – Καρπενήσι, Θέρμο – Ναύπακτος και Παρατριχώνια οδός.\n§ στην ολοκλήρωση της ανέγερσης του νέου νοσοκομείου Αγρινίου.\n§ στο φράγμα Αχυρών.\n§ στην άρδευση – ύδρευση Κάτω Βάλτου και Αμφιλοχίας, στο αρδευτικό Παφίας – Παραβόλας, στο αρδευτικό Μακρινείας – Αρακύνθου, στο αρδευτικό Άγιου Ηλία – Σταμνά και Αγίου Γεωργίου Μεσολογγίου εκφράζοντας την στήριξη για χρηματοδότηση και επίλυση των προβλημάτων στους οργανισμούς ΤΟΕΒ και ΓΟΕΒ.\nΤέλος, ο υποψήφιος βουλευτής απευθυνόμενος στους χιλιάδες παρευρισκόμενους ετεροδημότες Αιτωλ/νες τόνισε:\n‘‘…Η αγάπη, η εκτίμηση και η στήριξή σας στο πρόσωπό μου είναι αποτέλεσμα των ακατάλυτων δεσμών που μας ενώνουν εδώ και δεκαετίες μέσα από τους κοινούς μας αγώνες και προσπάθειες.\nΧαιρέτησαν την εκδήλωση οι υποψήφιοι βουλευτές Α΄ και Β΄ Αθηνών Χρήστος Παπουτσής, Λούκα Κατσέλη, Μαριλίζα Ξενογιανακοπούλου, Σπύρος Κουβέλης και Ροκοφύλλου Άννα.\nΕπίσης χαιρέτισε την εκδήλωση η Γραμματέας του Τομέα Οικονομίας του ΠΑΣΟΚ Ντίνα Λάζαρη.\nΠαραβρέθηκαν και τίμησαν με την παρουσία τους τον Ανδρέα Μακρυπίδη το μέλος του Πολιτικού Συμβουλίου του ΠΑΣΟΚ Παναγιωτακόπουλος Γιώργος, το μέλος του προεδρείου της ΓΣΕΕ Φίλιππος Θωμάς ο Πρόεδρος και ο Γραμματέας της ΠΟΕ-ΔΟΥ Γιάννης Γρίβας και Γιάννης Καπελέρης, ο Πρόεδρος και ο Γραμματέας Ομοσπονδίας ΕΛΤΑ Γιώργος Βασιλόπουλος και Ηλίας Μπακέλας, ο Πρόεδρος ΠΟΣΕ - Ι.Κ.Α. και Νομαρχιακός Σύμβουλος Αθηνών Βασίλης Κόκκαλης.\nΕπίσης παραβρέθηκαν Πρόεδροι και μέλη των διοικήσεων των Ομοσπονδιών και Πολιτιστικών συλλόγων του πολιτιστικού κινήματος των ετεροδημοτών Αιτωλοακαρνάνων της Αθήνας (ΠΑΝΣΥ, ΟΠΣΥΞ, ΟΣΥΒΑ, ΟΣΥΤ, ΟΣΥΜ, ΟΣΥΝ).\nΑναρτήθηκε από Dimitrios Malavetas στις 9/23/2009 12:43:00 π.μ.\nΟ Παναγιώτης Κουρουμπλής σήμερα Τετάρτη 23/9 θα μιλήσει στις 7:30 το πρωί στο ραδιόφωνο του ANT1(97,2FM-συχνότητα Αθήνας και 101,7-συχνότητα Αγρινίου) στην εκπομπή “Αδιάβροχοι” με οικοδεσπότες τους Παναγιώτη Λιάκο και Κώστα Γιαννουλόπουλο\nΣτις 10:45 το πρωί της ίδιας ημέρας είναι προσκεκλημένος στην τηλεόραση της ΝΕΤ στην ενημερωτική εκπομπή “Συμβαίνει Τώρα”, με την Πόπη Τσαπανίδου.\nΑναρτήθηκε από Dimitrios Malavetas στις 9/23/2009 12:41:00 π.μ.\nΓ. Παπανδρέου: «Δεν θα σταματήσουμε την εκτροπή του Αχελώου»\nΤην πρόθεσή του να μην σταματήσουν τα έργα της εκτροπής του Αχελώου εξέφρασε ο πρόεδρος του ΠΑΣΟΚ Γ. Παπανδρέου κατά τη διάρκεια της «τηλεμαχίας» με τον Πρωθυπουργό πριν από λίγο, ύστερα από την πίεση που του άσκησε ο κ. Καραμανλής.\nΤαυτόχρονα ο κ. Παπανδρέου υποστήριξε την ανάγκη ορθολογικής διαχείρισης των υδάτινων πόρων.\nΈτσι ο αγώνας κατά της "εκτροπής της λογικής" συνεχίζεται…\nΑναρτήθηκε από Dimitrios Malavetas στις 9/22/2009 09:37:00 μ.μ.\nΑπό το άνοιγμα του γραφείου της Ζέφης Δημαδάμα στο Μεσολόγγι\nΑπό την περασμένη Πέμπτη άνοιξε το πολιτικό γραφείο της υποψήφια με το ΠΑΣΟΚ στην Αιτωλοακαρνανία, Ζέφης Δημαδάμα στο Μεσολόγγι. Η προσέλευση των φίλων της ήταν απόλυτα ικανοποιητική, καθώς από το χώρο του γραφείου της στην κεντρική π λατεία της πόλης πέρασε πλήθος φίλων και ψηφοφόρων της από την ευρύτερη περιοχή.\nΤο μέγεθος της αποδοχής αυτής χαρίζει αισιοδοξία για την πορεία της υποψηφιότητας της Ζέφης, αφού δείχνει ότι καταγράφεται σημαντική δυναμική σε μια εκλογικά κρίσιμη περιοχή. Επιπλέον, μεγάλη ήταν και η προσέλευση νέων, γεγονός που δείχνει ότι η Ζέφη έχει καταφέρει να “αγγίξει” τη νεολαία με την πορεία της.\nΟι υποστηρικτές της Ζέφης ήταν αισιόδοξοι για το αποτέλεσμα των επερχόμενων εκλογών όσο αφορά το ΠΑΣΟΚ αλλά και την κατάταξη της υποψηφίας βουλευτού.\nΗ συζήτηση μεταξύ της Ζέφης και των φίλων της περιστράφηκε γύρω από τον άξονα της πράσινης ανάπτυξης και πως αυτή μπορεί να λειτουργήσει καταλυτικά για ζητήματα όπως η ανεργία, η ανάπτυξη οικοτουριστικής δραστηριότητας στην ευρύτερη περιοχή καθώς και για την ανάδειξη αλλά και προστασία του μοναδικού οικοσυστήματος της λιμνοθάλασσας του Μεσολογγίου.\nΈντονη ήταν η αγωνία των πολιτών για θέματα όπως η έλλειψη υποδομών στην περιοχή, η φθίνουσα πορεία του ΤΕΙ Μεσολογγίου, η υποβάθμιση του συστήματος υγείας και η καθυστέρηση που παρατηρείται στην υλοποίηση της Ιόνιας οδού.\nΑπό το προσωπικό ιστολόγιο της Ζέφης Δημαδάμα\nΑναρτήθηκε από Dimitrios Malavetas στις 9/22/2009 02:37:00 μ.μ.\nΜάριος Σαλμάς: "Να μη χαρίσουμε σε κανένα τη νίκη που έρχεται"\nΣε μία κατάμεστη αίθουσα οι Αιτωλοακαρνάνες που ζουν στην Αθήνα δήλωσαν χθες αργά το βράδυ τη στήριξη τους στη Ν.Δ. και τον Υφυπουργό Υγείας και Κοινωνικής Αλληλεγγύης, Μάριο Σαλμά.\nΗ αίθουσα «Ολυμπία» του ξενοδοχείου «Κάραβελ» κατακλύστηκε από εκατοντάδες Αιτωλοακαρνάνες οι οποίοι με την παρουσία τους , τα χειροκροτήματα και τα συνθήματα τους εξέφρασαν την πεποίθηση τους στη νικηφόρο πορεία της Ν.Δ. στις εκλογές της 4ης Οκτωβρίου.\nΟ Υφυπουργός Υγείας και Κοινωνικής Αλληλεγγύης Μάριος Σαλμάς μίλησε για το έργο της Ν.Δ. , την προσφορά της στον τόπο και τις μεγάλες αποφάσεις αλλά και τα έργα υποδομής που πραγματοποίησε στο Νομό Αιτωλοκαρνανίας.\nΗ ίδρυση αυτόνομου Πανεπιστημίου Δυτικής Ελλάδας, η κατασκευή της Ιόνιας οδού και τα μεγάλα έργα στον τομέα της Υγείας και της Κοινωνικής Αλληλεγγύης είναι μερικά από τα θέματα στα οποία αναφέρθηκε ο Υφυπουργός δίνοντας σαφής απαντήσεις στα στελέχη και τους βουλευτές του ΠΑΣΟΚ που δεν στήριξαν το νομό κατά τη διάρκεια της διακυβέρνησης της χώρας από το κόμμα τους .\nΑναρτήθηκε από Dimitrios Malavetas στις 9/22/2009 11:58:00 π.μ.\nΜια διαφορετική προσέγγιση της Ελληνικής ποδοσφαιρικής ..πραγματικότητας!!!\nΕυχαριστούμε τον αναγνώστη που μας έστειλε αυτή την "πραγματικότητα" για τον ΟΛΥΜΠΙΑΚΟ\nΑναρτήθηκε από Dimitrios Malavetas στις 9/22/2009 01:03:00 π.μ.\nΣπ. Λιβανός: "Δεν επιστρέφουμε στην εποχή ΠΑΣΟΚ. Δεν ξανακάνουμε την Αιτωλοακαρνανία άγονη γραμμή"\nΣτα δημοτικά διαμερίσματα Δάφνη και Λυγιά του Δήμου Ναυπάκτου περιόδευσε στις 19 Σεπτεμβρίου ο Σπήλιος Λιβανός όπου μίλησε σε συγκεντρώσεις ψηφοφόρων.\nΟ Σπήλιος Λιβανός αναφέρθηκε στην κρισιμότητα των εκλογών και στην ανάγκη αναπτυξιακής ώθησης της Αιτωλοακαρνανίας με την καθοδήγηση μιας ισχυρής Κυβέρνησης της Νέας Δημοκρατίας.\n«Ο ξύλινος πολιτικός λόγος του ΠΑΣΟΚ και του Γιώργου Παπανδρέου, οι γενικόλογες υποσχέσεις του, αποδεικνύουν ότι το κόμμα της αξιωματικής αντιπολίτευσης δεν έχει κανένα σχέδιο για την οικονομία και την ανάπτυξη της χώρας μας» τόνισε ο Σπήλιος Λιβανός. «Εμείς στην Αιτωλοακαρνανία ζητάμε συγκεκριμένα πράγματα. Θέλουμε έργο και πρόγραμμα για το μέλλον του Νομού. Δεν θέλουμε να εξαπατηθούμε για άλλη μια φορά.\nΗ παράκαμψη Ναυπάκτου είναι χειροπιαστό έργο. Το πρόγραμμα ΠΙΝΔΟΣ για την στήριξη της οικονομίας της ορεινής Ναυπακτίας είναι έργο της σημερινής Κυβέρνησης. Η λύση του προβλήματος των απορριμμάτων έχει τη σφραγίδα της Νέας Δημοκρατίας. Το πρόγραμμα δημοσίων έργων που βρίσκεται σε εξέλιξη στη Ναύπακτο και στην ευρύτερη περιοχή της Ναυπακτίας είναι αποτέλεσμα του δικού μας στοχευμένου σχεδιασμού.\nΔεν επιστρέφουμε στην εποχή ΠΑΣΟΚ. Δεν ξανακάνουμε την Αιτωλοακαρνανία άγονη γραμμή. Κοιτάμε μπροστά. Προχωράμε μαζί. Κάνουμε την Αιτωλοακαρνανία καλύτερη. Της δίνουμε ελπίδα για το μέλλον, με Κυβέρνηση της Νέας Δημοκρατίας και Πρωθυπουργό τον Κώστα Καραμανλή».\nΑναρτήθηκε από Dimitrios Malavetas στις 9/21/2009 09:14:00 μ.μ.\nΜε ανακοίνωσή της η ΝΕ ΣΥΡΙΖΑ Αιτωλοακαρνανίας αναφέρεται στη θέση του ΛΑΟΣ για την εκτροπή του Αχελώου:\n"Τελικά άνοιξε τα χαρτιά του και το ΛΑΟΣ δια του εκπροσώπου του κ. Άδωνη Γεωργιάδη, σε πρόσφατη επίσκεψή του στο νομό μας, σε ό,τι αφορά την εκτροπή του Αχελώου.\nΜετά τη Ν.Δ., το ΠΑΣΟΚ και το ΚΚΕ που είναι υπέρ της εκτροπής, ο κ. Γεωργιάδης είπε και αυτός ΝΑΙ, αρκεί ο Νομός να πάρει ανταλλάγματα (άραγε τι είδους;)\nΟ ΣΥΡΙΖΑ πιστός στη θέση του ΚΑΤΑ της εκτροπής σε Αιτωλοακαρνανία και Θεσσαλία παραμένει ΔΥΣΤΥΧΩΣ το μοναδικό κοινοβουλευτικό κόμμα, να υπερασπίζεται τα δίκαια της περιοχής μας και του περιβάλλοντος".\nΑναρτήθηκε από Dimitrios Malavetas στις 9/21/2009 09:09:00 μ.μ.\n«Μπροστά στα αδιέξοδα του κ. Καραμανλή και της παράταξής του, προχωράμε με σχέδιο και αισιοδοξία», είπε ο Θάνος Μωραΐτης, σχολιάζοντας την παρουσία του πρωθυπουργού στον νομό.\nΥλοποιώντας το πρόγραμμα των περιοδειών και των προεκλογικών ομιλιών του ο υποψήφιος βουλευτής Αιτωλ/νιας του ΠΑΣΟΚ το τριήμερο 18-20 Σεπτεμβρίου, περιόδευσε στους δήμους Αρακύνθου και Φυτειών, καθώς και σε χωριά του δήμου Μεσολογγίου.\nΤο μέλος του Πολιτικού Συμβουλίου του ΠΑΣΟΚ, σχολίασε από τις Φυτείες την επίσκεψη του πρωθυπουργού Κώστα Καραμανλή, κάνοντας λόγο για «απογοητευτική εμφάνιση» και για μια ακόμη αποτυχημένη προσπάθεια προβολής του μηδαμινού έργου της κυβέρνησης στον νομό: «Ο πρωθυπουργός, μας μίλησε για άλλη μια φορά για τα μεγάλα έργα που ολοκληρώνονται επί των ημερών του. Όλοι όμως ξέρουν ποιος πάλεψε και ποιος σχεδίασε τα έργα αυτά. Ο κ. Καραμανλής ήρθε στην Αιτωλ/νία απολογούμενος και χωρίς κανένα σχέδιο για το μέλλον, γεγονός πρωτοφανές για εν ενεργεία πρωθυπουργό σε προεκλογική περίοδο. Είναι πλέον εμφανές πως βρίσκεται σε δύσκολη θέση, είναι ένας απερχόμενος πρωθυπουργός σε μια γενικότερη σύγχυση που έχει περιέλθει, τόσο ο ίδιος όσο και η παράταξή του.»\nΟ Θάνος Μωραΐτης, άσκησε ολομέτωπη κριτική στην κυβερνητική πολιτική, τονίζοντας πως «… ο Γιώργος Παπανδρέου και το ΠΑΣΟΚ, κοιτάζουν τον Έλληνα και την Ελληνίδα στα μάτια. Δεν προτείνουμε άδικα μέτρα, που θα πλήξουν τα πιο ευαίσθητα στρώματα της κοινωνίας, όπως κάνει η Ν.Δ. Ερχόμαστε να μιλήσουμε για μια δίκαιη φορολογία, για ένα άλλο αναπτυξιακό μοντέλο που πρέπει να ακολουθήσει η χώρα. Πρόκειται για πέντε σαφείς στόχους που πρέπει να υλοποιηθούν. Είναι δίκαιοι, αποτελεσματικοί και πάνω απ’όλα ρεαλιστικοί.»\nΚαι από τις Φυτείες, ο υποψήφιος βουλευτής του ΠΑΣΟΚ, επικέντρωσε στο αγροτικό πρόγραμμα του κόμματος, ενώ οι περιοδείες του συνεχίζονται την Τρίτη στον δήμο Μεδεώνος και την Τετάρτη 23 Σεπτεμβρίου στον δήμο Χάλκειας.\nΤην Πέμπτη ο Θάνος Μωραΐτης, θα μιλήσει στους ετεροδημότες της Αθήνας, στις 7:30 μ.μ., στο ξενοδοχείο ΤΙΤΑΝΙΑ\nΑναρτήθηκε από Dimitrios Malavetas στις 9/21/2009 09:03:00 μ.μ.\nΤο αίτημα της αξιοποίησης της Δημόσιας Γης επανέλαβε ο δήμαρχος Μεσολογγίου στον Κ. Καραμανλή\nΕπίσκεψη στη Μαρίνα Μεσολογγίου πραγματοποίησε χθες ο Πρωθυπουργός στο πλαίσιο της περιοδείας του στην Αιτωλοακαρνανία, προκειμένου να δει την πρόοδο των εργασιών για την ολοκλήρωση του επενδυτικού σχεδίου της Β΄ φάσης του έργου από την ανάδοχο κοινοπραξία «J. Mennen – Γ. Αγγελόπουλος».\nΟ Πρωθυπουργός ενημερώθηκε από τους επικεφαλής της κοινοπραξίας, J. Mennen και Γ. Αγγελόπουλο για το χρονοδιάγραμμα των εργασιών που εκτελούνται, καθώς και για μια σειρά από άλλες παραμέτρους που συνθέτουν την 16 εκ. €, επένδυση.\nΣτη Μαρίνα του Μεσολογγίου τον Κ. Καραμανλή που συνοδευόταν από τον ΓΓ της Περιφέρειας Δυτ. Ελλάδας, Σπ. Σπυρίδωνος υποδέχτηκαν ο δήμαρχος Ιεράς Πόλεως Μεσολογγίου, Γιάννης Αναγνωστόπουλος και ο πρόεδρος του Λιμενικού Ταμείου Αιτωλοακαρνανίας, Κώστας Σταράμος, οι οποίοι και του τόνισαν την σπουδαιότητα της επένδυσης για όλη την περιοχή.\nΟ δήμαρχος Μεσολογγίου επανέλαβε στον Πρωθυπουργό, το αίτημα της αποδέσμευσης δημόσιων εκτάσεων για αναπτυξιακούς σκοπούς, με την παραχώρησή τους στο Δήμο.\nΜετά το τέλος της ενημέρωσής του, ο Κ. Καραμανλής περπάτησε στους χώρους της Μαρίνας δείχνοντας να απολαμβάνει το όμορφο τοπίο, του λιμανιού της πόλης, ενώ παρόλο που λίγο νωρίτερα είχε πραγματοποιήσει προεκλογική ομιλία, κάθε άλλο παρά συνοφρυωμένος και κουρασμένος έδειχνε...\nΑναρτήθηκε από Dimitrios Malavetas στις 9/20/2009 10:59:00 π.μ.\nΚ. Καραμανλής: "Καμιά ψήφος χαμένη. Καμιά ψήφος χαρισμένη. Η νέα νίκη είναι στα δικά σας χέρια. Όλοι μαζί μπορούμε"\n«Τώρα είναι ώρα ευθύνης για όλους. Είναι η ώρα που κρίνεται το μέλλον του Τόπου. Είναι ώρα συστράτευσης και συμμετοχής. Ζητείστε από όλους να κρίνουν με τη σκέψη στην επόμενη μέρα. Στο μέλλον της Πατρίδας μας. Ζητείστε να είναι όλοι παρόντες. Κανένας να μη λείψει. Καμιά ψήφος χαμένη. Καμιά ψήφος χαρισμένη. Η νέα νίκη είναι στα δικά σας χέρια. Όλοι μαζί μπορούμε» με την σαφή αυτή παρότρυνση στους ψηφοφόρους του, ο Πρωθυπουργός Κ. Καραμανλής έκλεισε την σύντομη ομιλία στο Μεσολόγγι, το μεσημέρι του Σαββάτου.\nΕκατοντάδες οπαδοί της ΝΔ επεφύλαξαν θερμή υποδοχή στον Κ. Καραμανλή στο λιμάνι του Μεσολογγίου και σε κάθε περίπτωση η παρουσία του Πρωθυπουργού στην Αιτωλοακαρνανία ενίσχυσε το ηθικό των ψηφοφόρων του, ενόψει της αναμέτρησης της 4ης Οκτωβρίου.\nΣτην ομιλία του ο κ. Καραμανλής άσκησε σφοδρή επίθεση στο ΠΑΣΟΚ λέγοντας ότι «μοιράζει ακάλυπτες επιταγές», ενώ δεν παρέλειψε να αναφερθεί στο κυβερνητικό έργο για την περιοχή τονίζοντας την πρόοδο των εργασιών για την Ιόνια Οδό, τα έργα για την προστασία του περιβάλλοντος (ΧΥΤΑ σε όλο το νομό, βιολογικοί καθαρισμοί κλπ.) αλλά και τις πρωτοβουλίες για την αναβάθμιση της δημόσιας υγείας.\nΙδιαίτερη αναφορά έκανε ο Πρωθυπουργός για την ενίσχυση της τριτοβάθμιας εκπαίδευσης στην Αιτωλοακαρνανία τονίζοντας: «Το αίτημά σας για την ίδρυση Πανεπιστημίου Δυτικής Ελλάδας, γίνεται, ήδη, πραγματικότητα. Δημιουργούνται, αρχικά, τέσσερα τμήματα και σχολές στο Μεσολόγγι, το Αγρίνιο και σε άλλες πόλεις του Νομού».\nΑναφορικά με τις αναπτυξιακές υποδομές που δημιουργήθηκαν τα τελευταία χρόνια στην Αιτωλοακαρνανία ο κ. Καραμανλής επεσήμανε:\n«Κατασκευάζονται δεκάδες άλλα σημαντικά έργα. Ανάμεσά τους (με προϋπολογισμό 75 εκ. ευρώ) η ανακατασκευή της διώρυγας Δ1 και η επέκταση της διώρυγας Αµβρακίας - Αµφιλοχίας. Αλλά και το έργο που αφορά στο Φράγµα Αχυρών και τα αρδευτικά δίκτυα στο Κεντρικό Ξηρόμερο. Συνολικά από τα δύο αυτά έργα θα αρδεύονται 125 χιλ. στρέμματα.\nΠέρα από τα έργα αυτά, σημειώνω…\n- τον εκσυγχρονισμό αντλιοστασίων στην πεδιάδα του κάτω Αχελώου,\n- τη βελτίωση των υποδομών και των εγκαταστάσεων στη λιμνοθάλασσα Μεσολογγίου,\n- την υλοποίηση περίπου 300 σχεδίων βελτίωσης γεωργικών εκμεταλλεύσεων.\nΘέλω, προπάντων, να επισημάνω τη δημιουργία νέων αναπτυξιακών υποδομών.\n• Μία από αυτές είναι η νέα Μαρίνα Μεσολογγίου, εδώ, δίπλα μας.\n• Μια δεύτερη, εξαιρετικά σημαντική, υποδομή αφορά στο νέο λιμάνι του Αστακού και τη μοναδική για την Ελλάδα Ναυτική Βιομηχανική Περιοχή, στο Πλατυγιάλι. Μια επένδυση που έφτασε στα 150 εκ. ευρώ και ανοίγει νέες προοπτικές ανάπτυξης για ολόκληρη τη Δυτική Ελλάδα.»\nΜετά το τέλος της ομιλίας του ο κ. Καραμανλής επισκέφτηκε τη Μαρίνα Μεσολογγίου, ενώ νωρίτερα είχε επιθεωρήσει το εργοτάξιο για την Ιόνια Οδό στην Καλυδώνα.\nΕπόμενος σταθμός του Πρωθυπουργού στην Αιτωλοακαρνανία ήταν το φράγμα των Αχυρών στο δήμο Μεδεώνος (Κατούνα).\n(ΕΔΩ ΟΛΗ Η ΟΜΙΛΙΑ ΤΟΥ ΠΡΩΘΥΠΟΥΡΓΟΥ ΣΤΟ ΜΕΣΟΛΟΓΓΙ)\nΑναρτήθηκε από Dimitrios Malavetas στις 9/20/2009 12:37:00 π.μ.


NEWS MESSINIA - ΜΕΣΣΗΝΙΑΚΑ ΝΕΑ και ΕΙΔΗΣΕΙΣ: O Μεϊμαράκης έδειξε στον Καρατζαφέρη τα «αχαμνά» του!\nΜια μια απίστευτη χειρονομία, συνεχίστηκε η βεντέτα μεταξύ του Βαγγέλη Μεϊμαράκη (από τη μια) και Γιώργου Καρατζαφέρη- ΛΑΟΣ (από την άλλη). Βγαίνοντας από γραφείο της Βουλής, ο Γ. Καρατζαφέρης ήρθε πρόσωπο με πρόσωπο με τον Β. Μεϊμαράκη. «Καλημέρα» του είπε τείνοντας το χέρι του, αλλά η «απάντηση» του βουλευτή της ΝΔ, τον άφησε ενεό.\nΟ Β. Μεϊμαράκης, έπιασε με τα δυο του χέρια τα γεννητικά του όργανα λέγοντάς του «το κάνω για να πας και να το πεις στους δημοσιογράφους»! Ο Καρατζαφέρης, χρειάστηκε κάποια δευτερόλεπτα- ίσως και λεπτό για να ξεπεράσει το σοκ και στη συνέχεια αποχώρησε χωρίς να πει τίποτα. Άντε να δούμε τι άλλο να δούμε...


Το Angry Birds 2 είναι τώρα η ταινία με τα βιντεοπαιχνίδια με την υψηλότερη βαθμολογία, το Crack the Curse;\nΤο Angry Birds 2 είναι τώρα η ταινία με τα βιντεοπαιχνίδια με την υψηλότερη βαθμολογία, το Crack the Curse;\nΣε λίγο απροσδόκητα νέα, Η ταινία Angry Birds 2 μόλις έγινε η ταινία βιντεοπαιχνιδιών με την υψηλότερη βαθμολογία που έγινε ποτέ στο Rotten Tomatoes. Εδώ και χρόνια, το Χόλιγουντ αντιμετώπιζε περισσότερα από ένα μικρό πρόβλημα κατά την προσαρμογή των βιντεοπαιχνιδιών για τη μεγάλη οθόνη, αλλά δεν ήταν για έλλειψη προσπάθειας. Ωστόσο, τα τελευταία χρόνια έχουν σημειωθεί σημαντικά βήματα προς τη σωστή κατεύθυνση. Ωστόσο, είναι μια συνέχεια μιας ταινίας που βασίζεται σε ένα κινητό παιχνίδι για τα πουλιά που πολεμούν με τους χοίρους που έχει βγει στην κορυφή. Με εκπληκτικά μεγάλο περιθώριο, μπορούμε να προσθέσουμε.\nΟι κριτικοί έχουν αρχίσει να βαρύνουν τη συνέχεια και, από αυτό το γράψιμο, Η ταινία Angry Birds 2 έχει βαθμολογία έγκρισης 82% για το Rotten Tomatoes, με 28 αξιολογήσεις. Αυτό το τοποθετεί μίλια πάνω από τον προκάτοχό του, The Angry Birds Movie του 2016, με βαθμολογία 44%. Η επόμενη κοντινότερη ταινία βιντεοπαιχνιδιών στον αθροιστή κριτικής είναι φέτος Ντετέκτιβ Pikachu , που κατέχει 68% κριτική έγκριση. Έτσι, τουλάχιστον, η Sony μπορεί να έχει χτύπημα στα χέρια της. Μπορούν όμως άλλα στούντιο να μάθουν ένα ή δύο πράγματα από αυτό;\nΣΧΕΤΙΖΟΜΑΙ ΜΕ: Μπορούν τα Angry Birds 2 ή τα Good Boys να πάρουν το Hobbs & Shaw στο Box Office;\nΑυτό δεν σημαίνει ότι κάθε στούντιο πρέπει να αρχίσει να προσαρμόζει παιχνίδια για κινητά για τη μεγάλη οθόνη. Τούτου λεχθέντος, το Angry Birds, ως παιχνίδι, παρουσίασε μια απίστευτα απλή ιδέα. Αυτό επέτρεψε στη Sony και τους κινηματογραφιστές να επεκτείνουν αυτήν την ιδέα πιο ελεύθερα. Αντίθετα, κάτι σαν γεια , κάτι που το Χόλιγουντ δεν μπορούσε να σπάσει για τη μεγάλη οθόνη, έχει μια βαθιά, πλούσια μυθολογία που μπορεί να είναι πολύ πιο δύσκολο να συσκευαστεί σε ένα πακέτο δύο ωρών. Ενώ το Η πρώτη ταινία Angry Birds δεν έπληξε εντελώς το σημάδι , Η Sony πήρε αυτή την επιτυχία και την αξιοποίησε, κάνοντας σαφώς βελτιώσεις. Σε κάθε περίπτωση, ακόμα κι αν πρόκειται για μια οικογενειακή ταινία που δεν είναι για όλους, φαίνεται να είναι ένα τεράστιο βήμα προς τη σωστή κατεύθυνση.\nΗ ταινία Angry Birds 2 επικεντρώνεται σε ένα μυστηριώδες μωβ πουλί με το όνομα Zeta που φτάνει στο νησί των πουλιών με σχέδια για την έναρξη μιας νέας εποχής πάγου. Τα Angry Birds αναγκάζονται να συνεργαστούν, απρόθυμα, με τους Bad Piggies για να νικήσουν τη νέα απειλή και να σώσουν τον τρόπο ζωής τους από την πλήρη καταστροφή. Ο Thurop Van Orman είναι στην προεδρία του σκηνοθέτη .\nΗ ταινία μπορεί να υπερηφανεύεται για μια στοίβα φωνή . Οι Jason Sudeikis, Josh Gad, Bill Hader, Danny McBride και Peter Dinklage επιστρέφουν. Οι νεοεισερχόμενοι περιλαμβάνουν τις Rachel Bloom, Awkwafina, Sterling K. Brown, Eugenio Derbez, Pete Davidson, Zach Woods, Dove Cameron, Lil Rel Howery, Nicki Minaj, Beck Bennett, Brooklynn Prince, JoJo Siwa, Colleen Ballinger και David Dobrik. Για να το ολοκληρώσετε, SNL Το αγαπημένο Leslie Jones είναι έτοιμο να εκφράσει τον κύριο κακό.\nΕίναι αυτή η αρχή της εποχής των υπέροχων ταινιών βιντεοπαιχνιδιών; Ή μήπως είναι απλώς μια απάτη; Εδώ ελπίζουμε για την προηγούμενη επιλογή. Η ταινία Angry Birds 2 αναμένεται να φτάσει στα θέατρα αυτό το Σαββατοκύριακο. Κρατήστε τα μάτια σας ξεφλουδισμένα καθώς θα έχουμε μια συνέντευξη με την αστέρι Rachel Bloom που έρχεται πολύ σύντομα. Αυτά τα νέα μας έρχονται μέσω Σάπιες ντομάτες .\nΟι πρώτες κριτικές είναι για # AngryBirdsMovie2 και αυτή τη στιγμή βρίσκεται σε καλό δρόμο για να γίνει η ταινία βίντεο με την υψηλότερη βαθμολογία με 81% στο # Τοματομέτρο : https://t.co/CfVkAoNUU1 pic.twitter.com/1GyCywrajq\n- Rotten Tomatoes (@RottenTomatoes) 6 Αυγούστου 2019\nΠρωτοχρονιάτικες ταινίες στο netflix\nΗ ταινία Nightwing δεν έχει ακόμη χαθεί, ο σκηνοθέτης πιστεύει ότι η πόρτα είναι ακόμα ανοιχτή\nΗ ηθοποιός της Elm Street 4 Lisa Wilcox επισκέπτεται τις τοποθεσίες Dream Master\nΝέες ατομικές φωτογραφίες δείχνουν τον Darth Maul με τα ρομποτικά του πόδια


azima, Author at AZIMA - Page 8 of 15\nΜαχητικά αεροσκάφη “σπάνε” κυριολεκτικά το φράγμα του ήχου!\n“Δεν είχαμε ποτέ ονειρευτεί ότι θα ήταν τόσο ξεκάθαρο, τόσο όμορφο”. Οι επιστήμονες της NASA για πρώτη φορά κατάφεραν να αποτυπώσουν τη στιγμή που υπερηχητικά μαχητικά T-38 “σπάνε” κυριολεκτικά το φράγμα του ήχου. Η συγκεκριμένη φωτογραφική τεχνική αναπτυσσόταν για πάνω από 10 χρόνια από τους επιστήμονες της NASA. Ένα αεροσκάφος B-200 King Air φωτογράφιζε τα […]\n07/03/2019 /0 Comments/by azima\n“Γυναίκα” από την Φαίη Ρέμπελου\nGirls Write Right by FAX…! FayAzimaXrysa Τα κορίτσια γράφουν “σωστά” και έχουν πάντα “δίκιο”! Τρία “κορίτσια”… τρία εντελώς διαφορετικά κορίτσια, γράφουν με αφορμή πάντα το ίδιο θέμα! Τρεις “γυναίκες” με διάθεση χιουμοριστική, καυστική, παιχνιδιάρικη, αγαπησιάρικη… αληθινή! Κορίτσια γιατί όλες οι γυναίκες μέσα τους νιώθουν κοπέλες αλλά παραμένουν πάντα κορίτσια!!! FAX από τα αρχικά των ονομάτων […]\n“Γυναίκα” από την Αζίμα\n07/03/2019 /1 Comment/by azima\n“Γυναίκα” από την Χρύσα Βαμβακίδη\n07/03/2019 /3 Σχόλια/by azima\nΠαρότι η Ελένη Αντωνιάδου ήταν πάντα για εμάς έμπνευση και ίσως αυτή να είναι μεν η ελάχιστη αναγνώριση μπροστά σε όλα όσα έχει καταφέρει… μια τόσο σπουδαία Ελληνίδα γυναίκα… το γεγονός ότι γίνεται και κουκλίτσα Barbie, σίγουρα θα βοηθήσει στο να την γνωρίσουν περισσότερα κορίτσια, από πολύ μικρή ηλικία! Η Mattel εταιρία σχεδιασμού & παραγωγής […]\nΒάλε αποφασιστικότητα πίσω από κάθε ενέργεια σου!\nΠέμπτη 7 Μαρτίου 2019 Μήπως βάζεις όρους, στην αγάπη για τον εαυτό σου!? Μήπως κρίνεις πολύ αυστηρά τον εαυτό σου!? Σήμερα είναι η κατάλληλη μέρα για να δεις τα πράγματα λίγο πιο χαλαρά αλλά ταυτόχρονα δυναμικά! Να βάλεις αποφασιστικότητα στα βήματα σου! Πως? Εμπιστεύσου! Εμπιστεύσου τον εαυτό σου και το “χρυσάφι” μέσα σου! Τόνωσε την […]\nΜήπως χρειάζεσαι pampering!?\nΕίμαι σίγουρη πως έχεις φροντίσει… πως έχεις προσφέρει την φροντίδα που κάποιος χρειάζεται την στιγμή που την χρειάζεται… Είμαι σίγουρη πως επίσης φροντίζεις, την οικογένεια σου, τον σύντροφο ή την σύντροφό σου, τους γονείς σου, τα αδέρφια σου, το παιδί σου αν είσαι γονιός φυσικά, το σπίτι σου, την εργασία σου, τους γείτονες σου, τους […]\n06/03/2019 /0 Comments/by azima\nΈχεις ανακαλύψει τη σιωπή σου?\nΟι περισσότεροι από μας αν όχι όλοι έχουμε μεγαλώσει έχοντας συνυφασμένη την έννοια της σιωπής με την θλίψη. Συσχετίζουμε την κατάσταση της σιωπής με την θλίψη! Συνήθως η σιωπή σχετίζεται με μια κατάσταση τραυματική ή με μια εμπειρία απώλειας. Δυσκολευόμαστε να συνειδητοποιήσουμε την πραγματική φύση και δύναμη, την αξία της σιωπής στη ζωή μας. Ίσως […]\nΣήμερα δες τον εαυτό σου κατάματα!\nΤετάρτη 6 Μαρτίου 2019 H αγάπη σου πάντα μας περιβάλλει, σταμάτα να νιώθεις ενοχικός, επειδή πρέπει κάτι να κάνεις για σένα! Συνήθως ενοχές νιώθουμε επειδή κάποιος δεν αναλαμβάνει την ευθύνη του! Ναι σήμερα δες, πραγματικά, τον εαυτό σου κατάματα! Γιατί όταν πρέπει να δεις τον εαυτό σου, να τον κοιτάξεις και να τους αφιερωθείς νιώθεις […]\nΟνειρέψου και Οραματίσου!\nΤρίτη 5 Μαρτίου 2019 Σήμερα ονειρέψου, οραματίσου την συντροφικότητα! Αν είσαι σε σχέση αφωσιώσου τρυφερά και φρόντισε το σύντροφο σου σήμερα, αλλά οπτικοποίησε και εξέλιξε την διαδρομή σας… φτιάξε τον κοινό σας δρόμο όμορφο και δημιουργικό!!! Αν πάλι όχι ακόμα… τότε… κάνε το ίδιο ονειρέψου την “καινούρια” σου σχέση…. όπως ακριβώς την επιθυμείς, χωρίς μιζέριες!!! […]\n05/03/2019 /0 Comments/by azima\nΕπιστημονικές Έρευνες πάνω στο Ρείκι Μέρος 1ο\nΤι Λέει η Επιστημονική Έρευνα για το Ρείκι Οι Γιατροί και οι Επαγγελματίες της Υγείας αρχίζουν και προτείνουν εναλλακτικούς τρόπους και Εναλλακτικές Θεραπείες! Σε ασθενείς που χρειάζονται αποδείξεις ότι είναι πιο αποτελεσματικό και ασφαλές το Ρείκι σε επίπεδο ανάρρωσης και Πρόληψης μιας Ασθένειας… αλλά και συμπληρωματικά στην όποια αγωγή ακολουθεί ο καθένας! Φυσικά το Ρείκι […]\nΜια στάλα στη φωτιά… Αφρικάνικο παραμύθι\nΚολιμπρί! Colibri… ένα μικρούτσικο πουλάκι!!! Μια γλυκιά Αφρικάνικη παραβολή… ένα μέρος ευθύνης και οικολογικής συνείδησης αναλογεί σε όλους μας! Στη διάρκεια μιας πυρκαγιάς στο δάσος, όλα τα ζώα τρέχουν για να σωθούν, εκτός από ένα κολιμπρί, το οποίο παίρνει μια στάλα νερό στο ράμφος του και πετάει προς τη φωτιά… -“Τι νομίζεις ότι κάνεις; Είσαι […]


Έλενα Τσαβαλιά: «Με τον Μάρκο έχουμε περάσει δια πυρός και σιδήρου» ~ Boom24.gr\nΗ ηθοποιός εξήγησε πώς η διαδρομή για να φτάσουν μέχρι εδώ δεν ήταν καθόλου εύκολη. Μάλιστα, τόνισε πώς όλα τα έχουν καταφέρει μόνοι τους, χωρίς να έχουν βοήθεια από κάπου και γι' αυτό νιώθει περήφανη.\n«Δεν με ενδιέφεραν και ποτέ... Δεν ξέρω αν τις έκλεισε. Αν κάποιες πόρτες έκλεισαν, γιατί ευθέως δεν μου το έχει πει κανείς, δεν με νοιάζει, δεν με αφορούσαν και δεν με αφορούν οι «πόρτες» αυτές. Ομολογώ ότι δεν μου γίνονταν προτάσεις εύκολα, ενδεχομένως γιατί με είχαν ταυτίσει με τον Μάρκο, αλλά δεν το θεωρώ κακό, δεν με ενοχλεί καθόλου, δεν με πειράζει, είναι τιμή και καμάρι μου»


Έτσι θα κινηθούν τα μέσα μαζικής μεταφοράς μέχρι την Τρίτη του Πάσχα\n[email protected] (Enikonomia.gr) http://www.enikonomia.gr/timeliness/149701,etsi-tha-kinithoun-ta-mesa-mazikis-metaforas-mechri-tin-triti-tou.html http://media.enikonomia.gr/data/photos/resized/125_149701_3fa39346f0-839dd07136b313c0.jpg Μεταβολές στα δρομολόγια των Μέσων Μαζικής Μεταφοράς της Αθήνας θα επέλθουν και φέτος τις ημέρες των εορτών του Πάσχα. Σύμφωνα με όσα έχουν ανακοινωθεί προς... 4/13/2017 6:48:38 PM 4/14/2017 10:35:00 AM\nδημοσιεύθηκε: 13/04/2017 18:48\nενημερώθηκε: 14/04/2017 10:35\nΜεταβολές στα δρομολόγια των Μέσων Μαζικής Μεταφοράς της Αθήνας θα επέλθουν και φέτος τις ημέρες των εορτών του Πάσχα. Σύμφωνα με όσα έχουν ανακοινωθεί προς το παρόν και δημοσιεύει το athenstransport.com, θα ισχύσουν τα εξής:\nΜ. ΠΑΡΑΣΚΕΥΗ 14/4\nΜ. ΣΑΒΒΑΤΟ 15/4\nΛεωφορεία, Τρόλεϊ: Θα κινούνται με πρόγραμμα Κυριακής. Τα δρομολόγια των γραμμών που εξυπηρετούν το κέντρο της Αθήνας (πχ. 100), το αεροδρόμιο, τους σταθμούς ΚΤΕΛ και το λιμάνι του Πειραιά, θα είναι ενισχυμένα. Σύμφωνα με το Συνδικάτο Εργαζομένων ΟΑΣΑ, τα Λεωφορεία και Τρόλεϊ θα βρίσκονται στα αμαξοστάσια στις 23:00 το βράδυ. (Τελευταία δρομολόγια από τις 22:00). Η κυκλοφορία των νυχτερινών δρομολογίων θα ξεκινήσει από τις 1:30 π.μ.\nΠροαστιακός: Αναστέλλονται δρομολόγια στο τμήμα Αθήνα – Χαλκίδα – Αθήνα. Αναλυτικά.\nΤραμ: Δρομολόγια ανά 25′. (Ανά 12′ για το τμήμα Μουσών – Σύνταγμα)\nΚΥΡΙΑΚΗ ΤΟΥ ΠΑΣΧΑ 16/4\nΜετρό: Δρομολόγια ανά 15′\nΠροαστιακός: Αναστέλλονται δρομολόγια στο τμήμα Αεροδρόμιο – Κιάτο – Αεροδρόμιο, Αεροδρόμιο – Άνω Λιόσια – Αεροδρόμιο και Αθήνα – Χαλκίδα – Αθήνα. Δεν θα πραγματοποιηθεί κανένα δρομολόγιο Αθήνα – Άνω Λιόσια – Αθήνα. Αναλυτικά.\nΔΕΥΤΕΡΑ ΤΟΥ ΠΑΣΧΑ 17/4\nΤΡΙΤΗ ΤΟΥ ΠΑΣΧΑ 18/4\nΛεωφορεία, Τρόλεϊ: Θα κινούνται με πρόγραμμα Σαββάτου με εξαίρεση τα πρώτα δρομολόγια των γραμμών που θα είναι με πρόγραμμα καθημερινής. Τα δρομολόγια των γραμμών που εξυπηρετούν το αεροδρόμιο, τους σταθμούς ΚΤΕΛ και το λιμάνι του Πειραιά, θα είναι ενισχυμένα.\nΜετρό (γραμμές 2 και 3): Δρομολόγια ανά 5′ μεταξύ 9:00 – 17:00 και ανά 7′ τις υπόλοιπες ώρες.\n#Πάσχα #Μέσα Μαζικής Μεταφοράς #Αθήνα\nΕπιπλέον δρομολόγια σε ΚΤΕΛ και τρένα, έξτρα πτήσεις στο Ελ. Βενιζέλος για την έξοδο του Πάσχα\nΓερμανία: Οι έμποροι προσμένουν το Πάσχα\nΤι πρέπει να προσέχουν οι καταναλωτές κατά τις αγορές τροφίμων και δώρων\nΙΕΛΚΑ: Αυτή είναι η ελάχιστη τιμή του αρνιού στα σούπερ μάρκετ\nΑθήνα - Πάτρα σε 1 ώρα και 40 λεπτά από σήμερα


Η Ιπποτική περίοδος στη Ρόδο - Historical Quest\nτης Ευτυχίας Μανουσάκη, αρχαιολόγου\nΤο πέρασμα των Ιπποτών από τη Ρόδο, άφησε τη σφραγίδα του και έδωσε το σημερινό χαρακτήρα στο νησί. Η γεωγραφική θέση της νήσου, ανάμεσα στον Ανατολικό και Δυτικό κόσμο, τα φρούρια, η δόξα που αντλούνταν από τις αρχαίες φιλοσοφικές και ρητορικές Σχολές, η ακμή στην Τέχνη και το φυσικό κάλλος του νησιού, υπήρξαν τα βασικότερα κριτήρια, ώστε οι Ιωαννίτες Ιππότες να επιλέξουν τη Ρόδο για την εγκατάσταση τους. Κατά τη διάρκεια της Ιπποτικής περιόδου ανανεώθηκε και επεκτάθηκε η Μεσαιωνική πόλη που παραμένει ζωντανή ως τις ημέρες μας και όλα τα σημαντικά κάστρα, οι οχυρώσεις των πόλεων, πολλά μοναστήρια και εκκλησίες.\nΗ ιπποτική περίοδος για τη Ρόδο υπήρξε ιδιαίτερα σημαντική για το νησί. Ήταν μια περίοδος ακμής, η οποία άρχισε από τα πρώτα χρόνια της Ιπποτικής κατάκτησης (1309) και κράτησε έως την άλωση του νησιού από τον Σουλεϊμάν τo 1522. Η κατανομή της Βυζαντινής αυτοκρατορίας από τους Φράγκους, σε διάφορα κρατίδια έγινε η αιτία η Ρόδος να αποκτήσει ιδιαίτερη θέση, ως πρωτεύουσα των Γαβαλάδων και έπειτα των Ιπποτών. Έτσι, το νησί του Ήλιου για περισσότερο από 200 χρόνια, ξέφυγε από τη θέση της επαρχίας, όπως ήταν στη Ρωμαϊκή και Βυζαντινή περίοδο και απέφυγε την προσάρτησή της στο οθωμανικό κράτος.\nΣτους δύο αυτούς αιώνες της Ιπποτοκρατίας, οι Ρόδιοι ζούσαν ειρηνικά με τους Ιππότες του σταυρού, παρά τα πολεμικά γεγονότα. Η Ρόδος αναδεικνύεται σε στρατιωτική και εμπορική δύναμη, ενώ η οικονομική ανάπτυξη συνετέλεσε στην άνοδο του πολιτιστικού και πνευματικού επιπέδου του λαού της. Παρά τις θρησκευτικές διαφορές, Έλληνες και Φράγκοι ζουν αρμονικά σε μια καλή κοινωνία με αποτέλεσμα να αναπτυχθούν δεσμοί και να γίνονται συνοικέσια ανάμεσα στους νεαρούς Ιππότες και Ελληνίδες, σε Ρόδιους και Φράγκισσες.\nΗ συμβίωση αυτή έφερε μια ξενική επίδραση στους ντόπιους και δημιουργείται ένα ανώτερος και πιο πολιτισμένος τρόπος ζωής. Ένα χαρακτηριστικό παράδειγμα είναι η περιγραφή των λόγιων της εποχής για το ντύσιμο των κοριτσιών και των γυναικών. Αναφέρουν πως οι φορεσιές τους ήταν από καλά υφάσματα μεταξωτά και βελούδα, με πλούσια κοσμήματα, όπως εκείνα των Ευρωπαίων.\nΟι έμποροι Καταλάνοι, Φλωρεντίνοι και άλλοι Ευρωπαίοι που ζούσαν στο νησί, μεταφέρουν από την Ανατολή στη Μεσόγειο, αρώματα, λιβάνι, κανέλλα, ζάχαρη, πιπέρι, λάδι, κρασί από την Κρήτη, καρύδια της Ιταλίας, υφάσματα της Γαλλίας και σαπούνι που γινόταν στα εργοστάσια του Τάγματος στη Ρόδο. Υπήρχε και το Εμποροδικείο (basilica mercatorim), για να λύνει τις εμπορικές διαφορές. H Ρόδος είχε εμπορικές σχέσεις και με τους Τούρκους. Αντάλλαζαν χαλιά, υφάσματα, δέρματα και τσόχα. Για τις εμπορικές συναλλαγές κόπηκαν νομίσματα, παρόμοια με τα βενετικά και τα έλεγαν δουκάτα ή φλωρίνια της Ρόδου.\nΌμως, πέρα από την ήσυχη ζωή και τη συνεργασία των ντόπιων με τους κατακτητές, οι Έλληνες δεν έπαυαν να είναι υποταγμένοι. Οι νέοι αυθέντες διεύθυναν την πολιτική, κοινωνική και θρησκευτική ζωή του τόπου. Οι συγκρούσεις κυρίως σε θέματα θρησκευτικού περιεχομένου, δεν έλειπαν, χωρίς όμως ιδιαίτερη διάσταση, διότι προείχε η κοινή υπεράσπιση του νησιού, από τον εξωτερικό κίνδυνο. Με την Ιπποτική κατάληψη το 1309, η Ρόδος έγινε έδρα λατινικής Αρχιεπισκοπής. Υποχρεώθηκε να κόψει τους δεσμούς της με το Οικουμενικό Πατριαρχείο και να αναγνωρίσει την πνευματική ηγεσία του Πάπα. Το τάγμα διόριζε Λατίνο αρχιεπίσκοπο, τον Archiepiscopus Colossensis – οι Ρόδιοι, λόγω του Κολοσσού, λεγόταν Κολοσσαείς. Από αυτόν εξαρτώνταν ο Έλληνας μητροπολίτης, όπως λεγόταν επίσημα (όχι ορθόδοξος μητροπολίτης).\nΠοιοι ήταν όμως οι Ιππότες...\nΤον 11ο αι. εντοπίζονται τα πρώτα ίχνη ενός χριστιανικού φιλανθρωπικού ιδρύματος στα Ιεροσόλυμα. Επρόκειτο για έναν ξενώνα, που θα φιλοξενούσε και θα περιέθαλπε τους χριστιανούς προσκυνητές των Αγίων Τόπων. Ο ξενώνας – νοσοκομείο ήταν επανδρωμένος από μοναχούς. Ωστόσο, μέχρι το τέλος του 11ου και την αρχή του 12ου αι. αυτός ο λατινικός ξενώνας, δεν είχε καμιά σχέση με το «τάγμα των αδελφών νοσοκόμων», όπως ονομαζόταν αλλιώς οι Ιωαννίτες.\nΣτην αρχή του 12ου αι. εμφανίζεται στα Ιεροσόλυμα, ο καλόγερος Γεράρδος Μαρτίγκ, ο οποίος σύμφωνα με ιστορικά στοιχεία, είναι και ο ιδρυτής του τάγματος των Ιπποτών. Όταν πέθανε ο Γεράρδος, τον διαδέχτηκε ο Ραϋμόνδος du Puys και τότε το τάγμα οργανώνεται στρατιωτικά, παίρνοντας τον τίτλο «Τάγμα των Ιπποτών του Άη-Γιάννη, της Ιερουσαλήμ» (λόγω του προστάτη τους Άγιο Ιωάννη τον Πρόδρομο).\nΟι αδελφοί νοσοκόμοι χωρίζονταν σε τρεις τάξεις:\n1. Οι Ιππότες της δικαιοσύνης (Eques), οι οποίοι έπρεπε να έχουν αριστοκρατική καταγωγή και από αυτούς εκλέγονταν τα διοικητικά και στρατιωτικά στελέχη του Τάγματος, όπως του Μεγάλου Μαγίστρου, των αρχηγών των «γλωσσών» κ.α.\n2. Οι Καπελάνοι (Capellani), οι οποίοι ήταν οι ιερείς του Τάγματος και η τάξη τους είχε τρεις βαθμίδες: τους απλούς κληρικούς, τους καπελάνους και τους πριόριδες (ανώτατο αξίωμα).\n3. Οι Σεργέντες (Servientes), οι οποίοι χωρίζονταν στους Σεργέντες των Όπλων και στους Υπηρέτες. Οι πρώτοι υπηρετούσαν τους Ιππότες και μπορούσαν να γίνουν και οι ίδιοι Ιππότες. Οι δεύτεροι, υπηρετούσαν στο νοσοκομείο και τους ξενώνες.\nΤα μέλη του Τάγματος προέρχονταν από όλες τις καθολικές χώρες τις Ευρώπης. Ήταν χωρισμένοι σε 7 εθνικές ομάδες, Γλώσσες, όπως τις έλεγαν: Προβηγκίας, Ωβέρνης, Γαλλίας, Ιταλίας, Γερμανίας, Αγγλίας και Ισπανίας. Η Γλώσσα της Ισπανίας αργότερα χωρίστηκε σε δύο ομάδες, στη Γλώσσα της Αραγώνας και της Καστίλλης. Κάθε Γλώσσα είχε το κατάλυμά της (auberge), όπου έμενε συγκεντρώνονταν τα μέλη της και φιλοξενούνταν διάφορες προσωπικότητες. Γενικός αρχηγός όλων των Γλωσσών ήταν Μάγιστρος, με ισόβια θητεία, ενώ όλοι οι αρχηγοί των Γλωσσών αποτελούσαν το συμβούλιο του. Με την κατάληψη της Ρόδου οι Ιωαννίτες Ιππότες μετονομάστηκαν σε Ιππότες της Ρόδου και ο Μάγιστρος πήρε τον τίτλο Μεγάλος Μάγιστρος. Στο διάστημα 1309-1522, διατέλεσαν δεκαεννέα μεγάλοι μάγιστροι, οι περισσότεροι γαλλικής καταγωγής.\nΗ επίσημη γλώσσα ήταν η λατινική και αργότερα η γαλλική, όμως η ελληνική ήταν εκείνη που μιλούσε ο λαός και που επικράτησε περισσότερο. Οι Ιππότες λόγω της καταγωγής τους από τα διαφορετικά έθνη δεν μπορούσαν να επιδιώξουν τη γλωσσική ή την πολιτική αφομοίωση του ντόπιου πληθυσμού. Η επέμβασή τους περιοριζόταν στην εκκλησιαστική διοίκηση.\nΣτο χώρο του Αιγαίου οι πολεμιστές – μοναχοί εμφανίζονται στις αρχές του 14ου αι., μεταξύ 1306-1309/10, οπότε και καταλαμβάνουν τη Ρόδο και στη συνέχεια τα υπόλοιπα νησιά της Δωδεκανήσου. Το λάβαρο του Τάγματος τους ήταν κόκκινο με έναν μεγάλο άσπρο σταυρό στη μέση. Οι Ιππότες κρατούσαν ξίφος, φορούσαν μανδύα πορφυρό με έναν άσπρο οκτάγωνο σταυρό στα αριστερά και χρυσούς πτερνιστήρες.\nΟ πνευματικός βίος και ο πολιτισμός\nΟι Ιππότες ερχόμενοι στη Ρόδο, εκτός από τα ξένα ήθη, έθιμα έφεραν και νέες αντιλήψεις γύρω από την λογοτεχνία και τον πολιτισμό. Η αυλή του Μεγάλου Μαγίστρου συγκέντρωνε λόγιους Έλληνες και Φράγκους, καθώς και καλλιτέχνες. Οι σημαντικότεροι λόγιοι που πέρασαν από το νησί την εποχή της Ιπποτοκρατίας, ήταν ο Juan Fernandez de Heredia, ο J. Fontano, ο Αγαπητός Κασσιανός, ο Εμμανουήλ Λιμενίτης κ.α.\nΗ Ρόδος ήταν μια κοινωνία που δεν δίσταζε να δεχτεί επιρροές από ξενόφερτες αντιλήψεις. Στα ποιήματα του Λιμενίτη, φαίνεται η εμμονή στην ελληνική παράδοση, αλλά και η αποδοχή των νέων κοινωνικοπολιτικών και πνευματικών επιρροών που χαρακτήριζε την κοινωνία της Ρόδου.\nΗ ζωγραφική και η γλυπτική, επίσης προσαρμόστηκαν στα νέα ρεύματα της εποχής και παρατηρείται καλλιτεχνική άνθηση, ιδιαίτερα στον τομέα της αρχιτεκτονικής. Η ροδιακή αρχιτεκτονική χωρίζεται σε δύο περιόδους: α. 1309 ως το 1480/81 β. 1480/1 ως το 1522. Το κάστρο της Ρόδου, αποτελεί το πιο αντιπροσωπευτικό δείγμα καταπληκτικής αρχιτεκτονικής, το οποίο παρά τα 390 χρόνια τούρκικης κατοχής και τα 35 χρόνια ιταλικής, διατήρησε τον ιπποτικό του χαρακτήρα. Για το χτίσιμο του κάστρου, δούλεψαν έμμισθοι ντόπιοι τεχνίτες και μουσουλμάνοι δούλοι.\nΗ ροδιακή αρχιτεκτονική ακολούθησε περισσότερο τη δυτικοευρωπαϊκή τεχνοτροπία. Ο ξανθός πωρόλιθος, ήταν το υλικό που χρησιμοποιούταν για την κατασκευή των κτιρίων. Εκτός από τα τείχη και τα κτίρια που βρίσκονταν μέσα σ αυτά, άλλα οικοδομήματα ήταν ο ναύσταθμος, η οπλοθήκη, το ναυαρχείο και διάφοροι πύργοι. Μεγάλη προσοχή έδιναν οι Ιππότες στην τάφρο, ενώ το λιμάνι προστάτευε ένα λεπτό τείχος με προτείχισμα.\nΜεγάλη άνθηση παρατηρείται και στην ζωγραφική. Εκπληκτικές τοιχογραφίες διακοσμούσαν το εσωτερικό εκκλησιών, δημόσιων κτιρίων και του Παλατιού, αλλά και θαυμάσιες φορητές εικόνες στόλιζαν εκκλησίες και σπίτια. Το 1493 ο Μεγάλος Μάγιστρος P.d'Aubusson παρήγγειλε από τη Φλάντρα τάπητες που στόλισαν τους τοίχους του παλατιού και της εκκλησίας του Αγίου Ιωάννη του Κολακίου. Οι τάπητες απεικόνιζαν την κατάληψη της Ρόδου από το Μεγάλο Μάγιστρο F.de Villaret το 1309 καθώς και επεισόδια από την πολιορκία της Ρόδου το 1480.\nΚάθε κτίριο και εκκλησία ήταν διακοσμημένα με περίφημα γλυπτά, όπως φανταστικά ζώα, άγιοι, άγγελοι κ.α. Οι τάφοι των Μεγάλων Μαγίστρων, των Ιπποτών και άλλων ευγενών ή αστών, καλύπτονταν από ταφόπλακες σκαλισμένες με τη μορφή του νεκρού.\nΟι φιλικές σχέσεις των Ιπποτών με τους Τούρκους\nΗ εμπορική και οικονομική ζωή των μουσουλμάνων και των χριστιανών, επέβαλλαν την ειρηνική συνύπαρξη σε ελάχιστες χρονικές στιγμές κατά τον 15ο αι. Σύμφωνα με το μεταφρασμένο έγγραφο της συνθήκης ειρήνης του 1451, περιγράφονται διαπραγματεύσεις μεταξύ του σουλτάνου Μεχμέτ Β και του Μεγάλου Μαγίστρου Jean De Lastic. Στη συνθήκη τονίζεται ιδιαίτερα η απόλυτη ελευθερία των εμπόρων να μπορούν ελεύθερα να εμπορεύονται, οι Τούρκοι στα Δωδεκάνησα και οι Χριστιανοί στην Τουρκία. Γενικά το περιεχόμενο της συνθήκης χαρακτηρίζεται από ένα πνεύμα αμοιβαίου σεβασμού.\nΕνάμισι χρόνο μετά, όταν τα τουρκικά στρατεύματα εισέρχονται στην Κωνσταντινούπολη, φαίνεται πως ο Μεχμέτ Β δεν μπορεί να κρατήσει πλέον τις υποσχέσεις του. Ο Μέγας Μάγιστρος αντιλαμβάνεται τον κίνδυνο και προβαίνει στην οχύρωση της Ρόδου και των άλλων νησιών, ενώ καλεί σε βοήθεια όλους τους Ιππότες που βρίσκονταν στην Ευρώπη. Ωστόσο, το Τάγμα διατηρεί εμπορική επαφή με τις απέναντι μικρασιατικές ακτές. Ένα έγγραφο, με χρονολογία 15 Φεβρουαρίου 1453, μαρτυρά την ελεύθερη ναυσιπλοΐα τόσο κατά την εποχή της ειρήνης όσο και του πολέμου, για την μεταφορά τροφίμων και άλλων εμπορευμάτων ανάμεσα στη Ρόδο και την Τουρκία .\nΠαρόλα αυτά, επτά μήνες μετά την άλωση της Κωνσταντινούπολης, ο σουλτάνος θα απαιτήσει φόρο υποτέλειας από τους Ιππότες. Η άρνηση του Μέγα Μάγιστρου, θα πυροδοτήσει επιθετικές ενέργειες των Τούρκων εναντίον των νησιών από το 1454 έως το 1461. Μία αποτυχημένη προσπάθεια ειρηνικών διευθετήσεων παρατηρείται το 1460, όταν ο Μάγιστρος βλέπει το στόλο του Αιγύπτιου σουλτάνου κοντά στη Ρόδο και όταν πληροφορείται τις μεγάλες προετοιμασίες των Τούρκων εναντίον του Τάγματος.\nΤον Ιανουάριο του 1462 οι Ιππότες συμφωνούν ειρήνη με τους Τούρκους, για δύο ακόμη χρόνια, με τη μεσολαβητική προσπάθεια του σούμπαση του Πετζώνος και του Δημήτριου Νομοφύλακα. Από το 1464 έως το 1479, η ειρήνη αυτή παραβιάζεται αρκετές φορές από συχνές επιθέσεις των Τούρκων, εναντίον των Δωδεκανήσων, με αποκορύφωμα την πολιορκία της Ρόδου το 1480, με τελικό αποτέλεσμα τη νίκη των Ιπποτών, αλλά και αρκετές ζημιές.\nΗ φτώχεια, οι επικείμενες εκστρατείες των Τούρκων, αλλά και οι πειρατικές ενέργειες του Σουλτάνου της Αιγύπτου, είναι μερικοί από τους λόγους που κάνουν τους Ιππότες να δεχτούν για άλλη μια φορά τη μεσολάβηση του σούμπαση του Πετζώνος για ειρήνη. Τον Νοέμβριο του 1481, στη Ρόδο, το Τάγμα υπογράφει προκαταρκτική συνθήκη ειρήνης και καθορίζει τον τρόπο επαφής με το νέο σουλτάνο Βαγιαζίτ Β΄, για μια οριστικότερη διευθέτηση των διαφορών. Η διαμάχη για το θρόνο, των δύο αδελφών Βαγιαζίτ Β΄ και Τζεμ και η άφιξη του τελευταίου στη Ρόδο στα τέλη του 1482 δημιουργούν προσοδοφόρο έδαφος για την επιτυχία της ειρήνης. Ο Βαγιαζίτ προσπαθώντας να αποφύγει μια μελλοντική επίθεση του αδελφού του, ο οποίος βρίσκεται στη Ρόδο, επιθυμεί όσο πιο γρήγορα συνθήκη ειρήνης με τους Ιππότες. Τελικά η τελευταία συνθήκη ειρήνης μεταξύ των Τούρκων και των Ιπποτών, υπογράφεται τον Δεκέμβριο του 1482 ως τον Ιανουάριου του 1483.\nΌμως, κατά τα τέλη του 15ου και όλη τη διάρκεια του 16ου αι. οι δύο πλευρές θα καταρρίψουν την «στέρεη και αδόλωτη» συνθήκη και θα βρεθούν αντιμέτωποι στις θάλασσες, με αποτέλεσμα να γίνουν δύο άσπονδοι εχθροί.\nΟι συγκρούσεις, οι σεισμοί και οι ασθένειες\nΤο Τάγμα των Ιωαννιτών Ιπποτών έμεινε στη Ρόδο 213 ολόκληρα χρόνια (1309-1522) και όλο αυτό το διάστημα απέκρουσαν επιδρομές και αγωνίστηκαν μαζί με τους Ροδίτες για τον Χριστιανισμό και τη σωτηρία του νησιού. Ο στόλος των Ιπποτών που έλεγχε τη ναυσιπλοΐα στην Ανατολική Μεσόγειο, αποτελούσε απειλή για τον Τουρκικό στόλο. Οι Μωαμεθανοί προσπάθησαν επανειλημμένα να εκδιώξουν τους Ιωαννίτες από την περιοχή, ενώ οι Ιππότες με συνδυασμό συνεχούς στρατιωτικής προετοιμασίας και διπλωματίας κατάφερναν να τους αντιμετωπίσουν. Οι Ιππότες προνόησαν να θωρακίσουν το νησί και έτσι οι οχυρώσεις της πόλης επεκτάθηκαν, η πόλη τετραπλασιάστηκε σε μέγεθος σε σχέση με τη βυζαντινή και αναπτύχθηκε σε μια ημικυκλική περιοχή έκτασης 800.000 τ.μ. γύρω από το κεντρικό λιμάνι.\nΕκτός από δεινά του πολέμου η Ρόδος υπέφερε και από 5 ισχυρούς καταστρεπτικούς σεισμούς το 1481. Ο δεύτερος μάλιστα ήταν τόσο δυνατός που λόγω παλίρροιας λένε πως ένα πλοίο πετάχτηκε στην ξηρά και έσπασε. Ο λαός έπρεπε να μένει στο ύπαιθρο, κάτω από δυνατή βροχή, βλέποντας τη θάλασσα να ξεχειλίζει.\nΟι σεισμοί είχαν σαν αποτέλεσμα η οχύρωση και τα κτίρια της πόλης στο μεγαλύτερο μέρος τους να γίνουν σωρός ερειπίων. Χωριά καταστράφηκαν, δέντρα και σπαρτά κάηκαν και ζώα λεηλατήθηκαν. Οι Ιππότες κάνουν λειτουργίες και νηστείες και εκδίδουν διατάγματα κατά της έκκλησης των ηθών, ενώ παράλληλα απαλλάσσουν το λαό από τη φορολογία και μοιράζουν σιτάρι. Οι Ιππότες αμέσως πήραν μέτρα για την κτηνοτροφία και τη γεωργία και άρχισαν την ανοικοδόμηση της οχύρωσης και των κτιρίων, η οποία στέφθηκε με επιτυχία από τον ικανό Μεγάλο Μάγιστρο d' Aubusson (1476-1503).\nΤον Οκτώβριο του 1498, η επιδημία της πανώλης χτυπάει το νησί για 20 ολόκληρους μήνες και όλοι οι δρόμοι ερήμωσαν. Ο Μέγα Μάγιστρος έλαβε αυστηρά μέτρα· έπαψαν οι συγκεντρώσεις και δόθηκε διαταγή να μεταφερθούν οι άρρωστοι εκτός πόλης, κυρίως σε μοναστήρια. Στις οικογένειες που είχαν ανάγκη, μοιράστηκαν τρόφιμα και βοηθήματα. Τα σπίτια των αρρώστων που ήταν μέσα σε στενά, χτίστηκαν με τοίχους για να μην έχουν επικοινωνία με άλλους. Το κακό σταμάτησε τον Ιούνιο του 1500.\nΟι πιο σημαντικοί σταθμοί στη στρατιωτική ιστορία των Ιπποτών κατά το διάστημα που κατέχουν τα Δωδεκάνησα είναι η πρώτη πολιορκία της Ρόδου από τους Τούρκους το 1480 και η δεύτερη και η πιο σημαντική το 1522. Η πολιορκία του 1480 δεν είχε κανένα αποτέλεσμα, αφού οι 100.000 Τούρκοι στρατιώτες δεν μπόρεσαν να κάμψουν την αγωνιστικότητα του ροδιακού λαού και των 7.000 Ιπποτών. Η πολιορκία του σουλτάνου Σουλεϊμάν του Μεγαλοπρεπή το 1522 είναι και η τελευταία και εκείνη που σήμανε τη διάλυση του νησιωτικού κράτους των Ιπποτών και την αρχή της Τουρκοκρατίας στα Δωδεκάνησα.\nΗ πολιορκία άρχισε από τα τέλη Ιουνίου 1522 και τέλειωσε στις 20 Δεκεμβρίου του ίδιου έτους. Αυτή τη περίοδο, οι πολιορκημένοι Ιππότες και Έλληνες κάτοικοι της Ρόδου, έχουν ενωθεί για να αντιμετωπίσουν το κοινό τους κίνδυνο, σε έναν αγώνα άνισο αφού οι 200.000 άνδρες και τα 400 πλοία των Τούρκων, υπερτερούσαν σε σχέση με τους 5.600 Ιππότες και τον άπειρο λαό. Παρ όλη την έλλειψη τροφής και εφοδίων, οι πολιορκημένοι αντιστέκονταν με σθένος, ενώ δεν έλειψαν οι προδοσίες και οι κατασκοπίες. Οι απώλειες των Τούρκων υπολογίζονται πάνω από 50.000, ενώ των Χριστιανών γύρω στις 2.000, εκ των οποίων 200 Ιππότες (290 ήταν συνολικά τα ηγετικά στελέχη του στρατού που αγωνίστηκαν στο νησί).\nΟι Τούρκοι στο στρατό τους είχαν πάνω από 60.000 ειδικευμένους εργάτες, συγκεκριμένα τεχνίτες για υπονόμους. Η συστηματική κατασκευή υπονόμων, για τη διάνοιξη τμημάτων στο κάστρο, θα τους οδηγούσε να εισβάλουν στην πόλη. Κατασκεύασαν 50 υπονόμους (mine), κάτω από το κάστρο της Ρόδου, όμως 40 από αυτούς καταστράφηκαν από τους αντιπάλους τους. Η καταστροφή των τουρκικών υπονόμων γινόταν με ανθυπονόμους, την κατασκευή των οποίων διηύθυνε ο περίφημος μηχανικός Gabriello Tadino Martinengo.\nΗ Ρόδος δέχτηκε φοβερά πλήγματα στις ημέρες τις πολιορκίας. Πηγές αναφέρουν λεπτομέρειες της πολιορκίας, όπως τα 1800 ειδικά βλήματα πέτρας και φωτιάς, που έκαιγαν τα σπίτια των πολιορκημένων ως τα θεμέλια. Άλλες πηγές περιγράφουν πως στο νησί υπήρχε μόνο σάπιο σιτάρι και κρέας παστό, ενώ δυσεύρετο ήταν ακόμα και ένα ποτήρι κρασί.\nΑρκετά γνωστή είναι στις πηγές και η προδοσία του Μεγάλου Καγκελάριου της Ρόδου του Πορτογάλου Ανδρέας Amaral. O Amaral πρόδωσε με διάφορους τρόπους τη Ρόδο, επειδή δεν του δόθηκε η πριορία της Πορτογαλίας. Προέτρεπε τον σουλτάνο να συνεχίσει την πολιορκία του, δίνοντάς του πληροφορίες για τις ελλείψεις της πόλης και για τις διχόνοιες ανάμεσα στους Ιππότες. Τα πληροφοριακά του σημειώματα ο Amaral τα έριχνε στο στρατόπεδο των Τούρκων με τόξο. Είχε μάλιστα κανονίσει, την ημέρα των Αγίων Πάντων, να οδηγήσει στην πόλη 4.000 Τούρκους, από μια πόρτα που θα ήταν διοικητής ο ίδιος, όμως τα σχέδιά του ανακαλύφθηκαν έγκαιρα και ο Amaral εκτελέστηκε, δια απαγχονισμού, ενώ το σώμα του το έκοψαν σε 4 κομμάτια, σύμφωνα με τη δικαστική απόφαση.\nΤο έντονο θρησκευτικό κλίμα των πολιορκημένων περιγράφουν μαρτυρίες Χριστιανών. Λένε πως οι Τούρκοι πολλές φορές είδαν τον Άγιο Ιωάννη, επάνω στα τείχη της Ρόδου. Πολλοί Ιππότες και άλλοι θεοφοβούμενοι πολίτες διέκριναν το Άγιο Πνεύμα σε μορφή περιστεριού στο πεδίο της μάχης να ενθαρρύνει τους Χριστιανούς.\nΤην 1η Ιανουαρίου του 1523 οι Ιππότες αναγκάστηκαν να συνθηκολογήσουν και να εγκαταλείψουν οριστικά το νησί. Με την κατάληψη της Ρόδου, οι Οθωμανοί Τούρκοι συμπλήρωσαν την κατάληψη των νησιών, κάτι που ενέπνευσε πολλούς Τούρκους ποιητές να εγκωμίασαν το μεγάλο γεγονός.\nΤην επόμενη μέρα η σημαία του τάγματος κατέβηκε και η ναυαρχίδα «Σάντα Μαρία» με συνοδεία άλλων ιπποτικών καραβιών εγκαταλείπουν το λιμάνι της Ρόδου και αναχωρούν για Κρήτη. Μαζί με τους Ιππότες έφυγε και ένας μεγάλος αριθμός Ρόδιων (4.000-5.000), ο μητροπολίτης Κλήμης και όσοι δεν μπορούσαν να αντέξουν τη σκλαβιά του νέου κατακτητή. Οι Ιππότες πήραν μαζί τους τα ιερά κειμήλια του Τάγματος και την εικόνα της προστάτιδάς τους, της Παναγίας της Φιλέρημου. Μαζί με τους ντόπιους φεύγουν και βυζαντινές οικογένειες που είχαν εγκατασταθεί στη Ρόδο με την άλωση του 1453. Προσωρινά κατέφυγαν στην Κρήτη, ενώ ο οριστικός προορισμός των Ιπποτών ήταν η Μάλτα, όπου για μερικά χρόνια υπήρχε η Ροδιακή Κοινότητα Ουνιτών. Μετά την οριστική εγκατάσταση στη Μάλτα, οι Ιππότες της Ρόδου, μετονομάστηκαν σε Ιππότες της Μάλτας.\nΤο 1830 εγκαθίστανται οριστικά στη Ρώμη, αποβάλλουν τον πολεμικό χαρακτήρα και ασχολούνται μόνο με την περίθαλψη ασθενών. Μέχρι σήμερα διατηρούν νοσοκομεία στη Γερμανία, το Βέλγιο, τη Γαλλία, την Αγγλία και την Ιταλία.\nΚόλλιας, Η. 1991. Οι Ιππότες της Ρόδου - Το Παλάτι και η Πόλη, Εκδοτική Αθηνών Α.Ε., Αθήνα.\nΠαπαχριστοδούλου, Ι.Χ. 19722. Η Ιστορία της Ρόδου από τους Προϊστορικούς χρόνους έως την Ενσωμάτωση της Δωδεκανήσου (1948). Αθήνα.\nΣτεφανίδου, Στ.Α. 2004. Η Μεσαιωνική Ρόδος με βάση το χειρόγραφο και την εικονογράφηση του Johannes Hedenborg (1854). Εκδόσεις Σταμούλη.\nΤατάκη Α. 1994. Ρόδος. Εκδοτική Αθηνών Α.Ε. Αθήνα.\nΤσιρπανλής, Ν.Ζ. 1991. Η Ρόδος και οι Νότιες Σποράδες στα χρόνια των Ιωαννιτών Ιπποτών (14ος – 16ος αι.). Συλλογή ιστορικών μελετών. ΥΠΠΟ-ΤΑΠΑ, Ρόδος.\nΧαραλάμπους, Μ. 2006. Η Ρόδος από τους Μεσαιωνικούς στους Νεότερους Χρόνους (πτυχιακή εργασία), Ρόδος.\nΜέμνων ο Ρόδιος - Ένας ισάξιος αντίπαλος του Μ. Αλεξάνδρου